title: Semionotiformes

text: Semionotiformes on sukupuuttoon kuollut primitiivisten viuhkaeväisten kalojen lahko. Siihen kuului vanhin tunnettu Neopterygiin jäsen, myöhäisen permikauden "Acentrophorus", ja lahkon lajit elivät kosmopoliitteina myöhäisliitukaudelle asti.


title: Semionotiformes

text: Alla olevassa kladogrammissa Semionotiformes sijoitetaan kladiin Ginglymodi luuhaukikalojen (Lepisosteiformes) kanssa. Nykyiset luuhauet ja fossiilinen Semionotidae on toisinaan sijoitettu samaan lahkoon, joko lahkon Lepisosteiformes tai Semionotiformes nimellä.


title: Anno

text: Anno voi tarkoittaa seuraavia:


title: Tuija Peltomaa

text: Tuija Peltomaa e. "Tervo" (s. 9. lokakuuta 1965 Sotkamo) on suomalainen antiikkiesineiden asiantuntija ja televisioesiintyjä. Hän on kirjoittanut useita aihetta käsitteleviä kirjoja.


title: Tuija Peltomaa

text: Peltomaa on valmistunut filosofian maisteriksi 1996 taidehistoria pääaineena Helsingin yliopistosta.


title: Tuija Peltomaa

text: Peltomaa on toiminut 1997–2014 Ylen Antiikkia, antiikkia ohjelmassa asiantuntijana ja toimii myös alan opettajana. Peltomaa on opettanut 1993–2007 Taideteollisessa korkeakoulussa ja vuodesta 2013 Aalto-yliopistossa.


title: Luettelo Sharp X68000 -peleistä

text: Tämä on luettelo julkaistuista Sharp X68000 -peleistä:


title: Daniel Guntern

text: Daniel Guntern (s. 2. toukokuuta 1995 Zürich, Sveitsi) on sveitsiläinen jääkiekkomaalivahti, joka edustaa kaudella 2017–2018 GC Küsnacht Lionsia. Hän on Zürcher SC:n kasvatti.


title: Luettelo FM Towns -peleistä

text: Tämä on luettelo julkaistuista FM Towns -peleistä:


title: Lukas Meili

text: Lukas Meili (s. 19. tammikuuta 1992 Russikon, Sveitsi) on sveitsiläinen jääkiekkomaalivahti, joka edustaa Sveitsin B Liigassa pelaavaa EHC Vispiä. Hän on pelannut myös Sveitsin liigassa vuosina 2013-2016 EHC Bielin joukkueessa.


title: Nimeesi, Jeesus, päätämme

text: Jeesuksen nimeen päätämme on luultavasti Esaias Hildeenin (Hildén) kirjoittama vanha hengellinen laulu. Se on julkaistu arkkivirtenä vuonna 1766. Laulu otettiin mukaan Halullisten sielujen hengelliset laulut-kokoelmaan vuonna 1855. Laulussa oli alun perin 40 säkeistöä, mutta Leonard Typpö lyhensi ja uudisti sitä vuonna 1902.


title: Nimeesi, Jeesus, päätämme

text: Laulun sävelmä on Kivijärven kirkkoherra F.P. Krankin säveltämä (1889). Sävelmä on käytössä myös virsikirjan virressä 580.


title: Nimeesi, Jeesus, päätämme

text: Laulu on käännetty ruotsiksi Tarja Alatalon toimesta vuonna 1987. Sanat alkavat "Vi slutar nu i Jesu namn". Alexandra Glynn on kääntänyt sanat englanniksi 2008, ja käännöksen alkusanat ovat "We end this day in Jesus' name".


title: Carter Hart

text: Carter Hart (s. 13. elokuuta 1998 Sherwood Park, Alberta, Kanada) on kanadalainen jääkiekkomaalivahti, joka edustaa NHL-seura Philadelphia Flyersia.


title: Carter Hart

text: Hart aloitti uransa WHL:n Everett Silvertipsissä kaudella 2014–15 pelaten nollapelin ensimmäisessä kokonaisessa ottelussaan vain 16-vuotiaana.


title: Carter Hart

text: Kaudella 2015–16 Hartista tuli selkeä Silvertipsin ykkösmaalivahti ja häntä pidettiin parhaana maalivahtina kesän . Hän olikin ensimmäinen varattu maalivahti vuoden tilaisuudessa, kun Philadelphia Flyers valitsi hänet toisella kierroksella numerolla 48. Kauden 2015–16 päätteeksi Hart valittiin koko CHL:n parhaaksi maalivahdiksi.


title: Carter Hart

text: Kaudella 2016–17 Hart pelasi vähemmän nuorten MM-kisojen takia, mutta pelasi kuitenkin edelliskauttaan paremmin. Kauden päätteeksi Hart valittiin WHL:n parhaaksi maalivahdiksi, mutta CHL:n parhaan maalivahdin palkinto jäi saamatta.


title: Carter Hart

text: Kaudella 2017–18 Hart tasoitti WHL:n ja CHL:n maalivahtien kaikkien aikojen nollapelitilaston kärjen 26 nollapelillä junioriuransa aikana. Kauden päätteeksi hän voitti ensimmäisenä sarjan historiassa kolmatta kertaa WHL:n parhaan maalivahdin palkinnon. Lisäksi hän voitti myös WHL:n parhaan pelaajan palkinnon. Hart voitti kauden päätteksi toista kertaa CHL:n parhaan maalivahdin palkinnon ensimmäisenä juniorisarjan historiassa.


title: Carter Hart

text: Hart aloitti kaudella 2018–19 Philadelphia Flyersin farmijoukkue Phantomsissa, mutta hänet nostettiin 17.12.2018 Flyersiin ja sai uransa ensimmäisen NHL-voiton seuraavana päivänä Detroit Red Wingsiä vastaan. Ottelu päättyi 3–2, ja Hart valittiin ottelun ykköstähdeksi. Hänestä tuli samalla nuorin (20v 127pv) voittanut maalivahti Flyersin historiassa ja nuorin koko NHL:ssä sitten Carey Pricen vuonna 2007.


title: Carter Hart

text: Hart oli mukana vuonna 2015 Ivan Hlinkan muistoturnauksessa voittamassa kultaa, mutta peliaika jäi vähemmälle.


title: Carter Hart

text: Hart valittiin vuoden 2017 nuorten MM-kisoihin. Hän aloitti kakkosmaalivahtina, mutta tilanne muuttui välierissä Connor Ingramin pelatessa huonosti. Hart oli hyvin pelatun välierän jälkeen finaalissa Kanadan maalilla, mutta sieltä tuli kitkerä tappio Yhdysvalloille rangaistuslaukauksilla 5–4, ja Kanada jäi hopealle kotikisoissaan.


title: Carter Hart

text: Hart valittiin myös vuoden 2018 kisoihin, mutta tällä kertaa selkeänä ykkösvahtina. Hart oli mukana tekemässä historiaa, kun Kanada pelasi alkusarjassa Yhdysvaltoja vastaan nuorten kisojen ensimmäisessä ulkoilmapelissä. Pelin Kanada hävisi rangaistuslaukauksilla 4–3. Loppukisat Hartilla sujui hyvin ja finaalissa kaatui Ruotsi 3–1 Kanadan voittaessa kultaa.


title: Kari Kuusamo

text: Kari Mikko Kuusamo (s. 1951) on suomalainen viihdemusiikin kapellimestari, pianisti, säveltäjä ja sovittaja. Hänen tunnetuin sävellyksensä on vuoden 1983 Eurovision laulukilpailussa Suomea edustanut ”Fantasiaa”, jonka lauloi hänen silloinen vaimonsa Ami Aspelund ja sanoitti Kaisu Liuhala.


title: Kari Kuusamo

text: 1970-luvun puolivälissä Kari Kuusamo oli mukana Ami Aspelundin perustamassa lauluyhtyeessä Cascade, jonka muita perustajajäseniä olivat Aimo Jaara ja Marjo-Riitta Kervinen. Vuonna 1978 Kuusamo säveltämiä ja Ami Aspelundin sanoittamia lauluja levytettiin ruotsiksi LP-levylle "Fågel blå" ja suomeksi albumille "Sinilintu". Nimikappale julkaistiin myös saksankielisenä singlenä ”Vogel blau”, jonka B-puolen laulu ”Der erste Flug” toi avioparille Itä-Saksan Rostockin laulufestivaalin Grand Prix’n vuonna 1981. Vuonna 1986 Aspelund julkaisi Kari Kuusamon säveltämiä ruotsinkielisiä runoja sisältäneen albumin "Fenor och vingar".


title: Kari Kuusamo

text: Loppukilpailuun 1983 päässeen ”Fantasiaa”-kappaleen lisäksi Kari Kuusamon sävellyksiä on ollut mukana Suomen euroviisukarsinnassa kolmasti: vuonna 1982 ”Isä” (es. Ami Aspelund), vuonna 1985 ”Lapset maailman” (es. Ami Aspelund ja Riki Sorsa) sekä vuonna 1994 ”En dans på livets vågor” (es. Susann Sonntag).


title: Kari Kuusamo

text: Kuusamon sävellyksiä ovat levyttäneet myös muun muassa Kari Tapio ja Tarja Ylitalo.


title: Halullisten sielujen hengelliset laulut

text: Halullisten sielujen hengelliset laulut on 1790 julkaistu rukoilevaisen herätysliikkeen laulukirja. Kokoelman toimittivat Antti Achrenius ja Pentti Jaakko Ignatius.


title: Halullisten sielujen hengelliset laulut

text: Kokoelman laulut ovat jääneet elämään, sillä niitä lauletaan edelleen rukoilevaisen kansan parissa, ja niitä on otettu myös muiden herätysliikkeiden laulukirjoihin. Laulukirjan lauluja on myös virsikirjassa useampi kappale, esimerkiksi virsi nro 173 "Ilmoita, Herramme, voimasi meille" sekä nro 312 "Muistan päivää autuasta".


title: Halullisten sielujen hengelliset laulut

text: Kokoelman varhaisimmissa painoksissa oli vain 26 laulua. Vuodesta 1828 lähtien siihen liitettiin erityisesti arkkivirsiä ja se laajeni vähitellen 196 laulun kokoelmaksi.


title: Halullisten sielujen hengelliset laulut

text: Se on saanut jo varhain lempinimet "Achrenius" ja "Pikku Siioni". Pekka Kivekäs, joka on tehnyt pro gradu -tutkielman Halullisten Sieluin Hengellisistä Lauluista, on todennut "koko kirjan syntyneen herätyksen riemun pakottamana".


title: Lepidotes

text: Lepidotes (aikaisemmin "Lepidotus") on sukupuuttoon kuollut luuhaukikalojen suku varhaisjurakauden toarcis-vaiheelta. Fossiileja on löydetty merellisistä sedimenteistä Ranskasta, Englannista ja Saksasta. Sukuun luettiin aiemmin monia lajeja jotka on siirretty omiin sukuihinsa.


title: Lepidotes

text: "Lepidotes" oli kehittänyt uuden leukamekanismin, jonka avulla se pystyi syömään eri tavalla kuin aiemmat kalat. Sen yläleuanluut olivat lyhentyneet eivätkä kiinnittyneet poskiluuhun, jonka ansiosta se pystyi muodostamaan suunsa putkeksi nykyisen karpin tapaan. Tämä mahdollisti sen, että se pystyi imemään sisään saaliinsa suuremmalta etäisyydeltä, kuin aiemmat kalat pystyivät. Lisäksi sen tappimaiset hampaat pystyivät murskaamaan nilviäisten kuoret.


title: Lepidotes

text: Useassa löydetyssä "Lepidotes"-fossiilissa on selkeitä ihonpainaumia, jotka osoittavat sen paksujen, vinoneliönmuotoisten suomujen päällä olleen kova, valoa heijastava kiillepeite. Sen ansiosta kala näytti elävänä hohtavalta.


title: Lepidotes

text: Vuonna 2012 tehdyssä tutkimuksessa suuri osa "Lepidotes"-lajeista eroteltiin omiin sukuihinsa. Alla oleva kladogrammi näyttää omiin sukuihinsa siirretyt lajit.


title: Aiakeion

text: Aiakeion () oli antiikin aikainen Aiakokselle omistettu heroon-pyhäkkö Aiginan saarella Kreikassa. Sen arkeologinen kohde sijaitsee antiikin Aiginan kaupungin arkeologisella alueella Aíginan kaupungin luoteispuolen rannikolla.


title: Aiakeion

text: Aiakos oli aiginalainen heeros, joka oli kreikkalaisessa mytologiassa myrmidonien kuningas. Pausaniaan mukaan Aiakoksen kulttipaikka oli ulkoilmapyhäkkö, joka koostui valkoisesta marmorista tehdyllä muurilla ympäröidystä temenos-alueesta, jossa oli alttari sekä oliivipuita. Alttarin paikan uskottiin olevan Aiakoksen haudan. Lähellä oli myös Aiakoksen pojan Fokoksen hauta.


title: Aiakeion

text: Aiakeionin tarkkaa sijaintipaikkaa ei tunneta. Pausaniaan mukaan se sijaitsi kaupungin näkyvimmällä paikalla lähellä satamaa. Usein pyhäkön on oletettu sijainneen lähellä Apollonin temppeliä. Nykyisin paikan lähellä on myös Aíginan arkeologinen museo. Toisaalta Pausaniaan perusteella Apollonin temppeli oli eri paikassa kuin temppeli, ja mahdollisesti kauempanakin. Pyhäkköön liittyi Aiakeia-juhla, johon liittyi muun muassa urheilukilpailut. Niiden palkintona oli krateeri. Voittajat luovuttivat seppeleensä pyhäkölle.


title: Aiakeion

text: Herodotoksen mukaan myös Ateenan Agoralle perustettiin Aiakeion Delfoin oraakkelin kehotuksesta.


title: Heraion (Perachóra)

text: Heraion () eli Peiraion () tai Peraia (), nykyisin "Perachóran Heraion" (), oli antiikin aikainen Heralle omistettu pyhäkkö ja sen yhteydessä ollut asutus Korintin kannaksella Kreikassa. Sen arkeologinen kohde sijaitsee Korintinlahden rannassa Loutráki-Perachóra-Ágioi Theódoroin kunnassa lähellä Límni Vouliagméniksen kylää, noin yhdeksän kilometriä länteen nykyisestä Perachóran kylästä.


title: Heraion (Perachóra)

text:
Heran pyhäkkö perustettiin paikalle geometrisella kaudella noin 820 eaa. Sen perustivat todennäköisesti argoslaiset tai megaralaiset. Myöhemmin, noin vuonna 750–725 eaa. se tuli Korintin hallintaan. Aluksi paikalla oli apsiksen muotoinen temppeli, joka toimi ilmeisesti Hera Akraian pyhäkkönä. Myös paikan asutus on syntynyt viimeistään geometrisella kaudella. Geometrisen kauden lopulla noin 750 eaa. ensimmäisen temppelin itäpuolelle rakennettiin kokonaisuus, joka on yleensä tulkittu erilliseksi Hera Limenian pyhäköksi. Noin 550 eaa. geometrisen kauden temppeli korvattiin uudella Hera Akraian temppelillä. Heraionia laajennettiin edelleen klassisella kaudella 400-luvulla eaa., kun alueelle rakennettiin muun muassa L-kirjaimen muotoinen stoa sekä pieni agora. 300-luvulla eaa. pyhäkköalueelle rakennettiin suuri katettu vesisäiliö.
Pyhäkköalue oli omistettu Heralle kahdessa ominaisuudessa, jotka kummatkin liittyivät tämän merelliseen puoleen enemmän kuin rooliin äitinä. Hera Akraiana jumalatar oli yhdistynyt najadinymfi Akraiaan. Toisalta kyseessä voisi olla myös ”Korkeuksien” Hera, mikä voisi myös viitata pyhäkön sijaintiin. Hera Limenia oli puolestaan ”Sataman” Hera, mikä saattoi olla Hera Akraian toissijainen epiteetti. Epiteetti esiintyy paikalta löydetyssä piirtokirjoituksessa. Toisaalta paikan piirtokirjoituksissa esiintyy myös homeerinen epiteetti Leukolenos. Kreikkalaisessa mytologiassa Korintista paennut Medeia surmasi kaksi lastaan Heraionilla ja hautasi nämä paikalle.


title: Heraion (Perachóra)

text: Perachóran alue oli Korintille henkisesti tärkeä, kun kaupunki alkoi 700-luvulla eaa. perustaa siirtokuntia länteen. Tuolloin niemi oli merelle matkanneille viimeinen Korintin alue, jonka he näkivät lähtiessään, ja ensimmäinen heidän palatessaan. Näin se merkitsi korinttilaisille jotakuinkin samaa kuin Sunionin niemi ateenalaisille. Tämän vuoksi pyhäkkö sai paljon votiivilahjoja rukoukseksi tai kiitokseksi turvallisesta matkasta. Paikka on ollut Korintille myös strategisesti merkittävä, koska siitä on ollut helppo seurata laivaliikennettä Korintinlahdella. Pyhäkköalueella on mahdollisesti toiminut oraakkeli.


title: Heraion (Perachóra)

text: Korintin sodassa 391–390 eaa. Agesilaoksen johtamat spartalaiset hyökkäsivät Heraioniin, koska se toimi tärkeänä korinttilaisten huollon keskuksena. Heraion säilyi käytössä hellenistiselle kaudelle saakka. Roomalaiset tuhosivat pyhäkköalueen muun Korintin ohella vuonna 146 eaa. Lucius Mummiuksen johdolla. Tämän jälkeen pyhäkkö hylättiin. Paikka säilyi kuitenkin edelleen asuttuna, ja roomalaisella kaudella myös pyhäkön raunioiden päälle rakennettiin asuinrakennuksia. 400-luvulla jaa. rakennusten kiviä käytettiin Korintin kannaksen poikki kulkeneen Heksamilion-muurin rakentamiseen.


title: Heraion (Perachóra)

text: Alueen arkeologiset kaivaukset suoritettiin vuosina 1930–1933. Kaivaukset on tehnyt British School at Athens eli brittiläinen arkeologinen koulu Ateenassa alun perin Humfry G. Paynen johdolla. Kaivaukset alueella jatkuvat edelleen.


title: Heraion (Perachóra)

text: Heraion sijaitsee laajalla niemellä Korintin kannaksen länsiosassa Korintinlahden itärannikolla. Niemi tunnetaan nykyisin Melagkávin niemenä. Perachóra on saanut nimensä, alun perin "Peraia Khōra" (), ”Toisella puolella oleva maa” siitä, että se sijaitsee lahden toisella puolella Korintista katsottuna.


title: Heraion (Perachóra)

text:
Perachóran seudulla on lukuisia arkeologisia kohteita, kuten erilaisten temppeleiden, linnoitteiden ja asutusten raunioita sekä hautausmaita. Merkittävin alueen kohteista on Heraion eli Heran pyhäkköalue. Se on koostunut rannalla satamassa olleesta pyhäkköalueesta sekä ylempänä olleesta asutuksesta. Näistä on toistaiseksi kaivettu esiin lähinnä pyhäkköaluetta. Pyhäkköalue jakaantuu kahteen pääosaan, joista toinen on satamassa sijaitseva Hera Akraian temppelin alue ja toinen hieman ylempänä sijaitseva Hera Limenian pyhäkköalue.
Heraionin merkittävimmät rakennukset ja rakennelmat ovat (numerot viittaavat kaavakuvaan):


title: Heraion (Perachóra)

text: Geometrisen kauden temppeli


title: Heraion (Perachóra)

text: Paikan ensimmäinen oletettavasti Hera Akraialle omistettu pyhäkkörakennus rakennettiin noin 820 eaa. Se oli noin kahdeksan metriä pitkä hevosenkengänmuotoinen temppeli, jonka sisäänkäynti oli itäpäässä. Hera Akraian arkaaisen kauden temppeli rakennettiin lännemmäksi mutta samansuuntaisesti. Temppeli säilyi käytössä noin vuoteen 725 eaa. saakka.


title: Heraion (Perachóra)

text:
Hera Akraian temppeli ja triglyfialttari
Myöhempi Hera Akraialle omistettu temppeli sijaitsi lähellä paikan satamaa länteen geometrisen kauden temppelin paikasta. Se oli rakennettu arkaaisella kaudella noin vuonna 550 eaa. Temppelissä oli pitkä ja kapea naos eli cella. Se oli jaettu kolmeen laivaan kahdella matalalla seinämällä, joiden päällä oli doorilaiset pylväät. Lisäksi siinä on saattanut olla myös pronaos, jossa olisi erään tulkinnan mukaan ollut edessä kaksi doorilaista pylvästä. Katto oli marmorinen ja koristeltu lentävää Nikeä esittävillä akroterion-koristeilla.


title: Heraion (Perachóra)

text: Temppelin alttari, joka tunnetaan triglyfialttarina, sijaitsi temppelin itäpuolella. Myös se oli rakennettu noin 550 eaa. Alttari oli suorakulmio, jota ympäröi kahdeksan joonialaista pylvästä. Pylväiden korkeus oli noin kolme metriä ja ne tukivat todennäköisesti jonkinlaista katosta. Pylväikkökatos oli lisätty alttariin noin vuonna 400 eaa. Pylväät mukaan lukien kokonaisuuden koko oli noin 10 x 8 metriä. Alttari oli koristeltu triglyfeillä ja metoopeilla.


title: Heraion (Perachóra)

text: Hera Limenian pyhäkkö


title: Heraion (Perachóra)

text: Hera Limenian pyhäkkö koostui joukosta rakennuksia, joita ympäröi peribolos-muuri. Se oli rakennettu alun perin geometrisella kaudella noin vuonna 750 eaa. Pyhäkkö sijaitsi noin 200 metriä itään Hera Akraian temppeliltä. Pyhäkön kaakkoiskulmassa oli Hera Limenian temppeli, jonka koko oli noin 9,5 x 5,6 metriä. Pyhäkössä oli myös alttari, jonka kivistä osa oli uudelleenkäytettyjä stelejä, joissa oli arkaaisella korinttilaisella aakkostolla tehdyt omistuskirjoitukset Heralle. Muurin ulkopuolella oli pyhä vesiallas. Pyhäkön temenos-alue uusittiin klassisella kaudella. Hera Limenian pyhäköksi kutsuttu rakennuskokonaisuus on tunnistettu piirtokirjoitusten perusteella, mutta jotkut tutkijat ovat erimielisiä siitä, oliko kyseessä todella erillinen pyhäkkö. Sitä on ehdotettu myös geometrisen kauden Hera Akraian temppelin jonkinlaiseksi korvaajaksi tai laajennokseksi, kuten votiivilahjojen säilytyspaikaksi, tai esimerkiksi ruokailutilaksi.


title: Heraion (Perachóra)

text: Hestiatorion


title: Heraion (Perachóra)

text: Hestiatorion oli kolmihuoneinen, pohjakaavaltaan lähes neliönmuotoinen rakennus, joka sijaitsi Hera Limenian pyhäkön länsipuolella. Se oli rakennettu hellenistisellä kaudella noin 300 eaa., mutta sen paikalla on ollut varhaisempi ehkä noin 420 eaa. tehty rakennus. Rakennuksessa oli pohjoisosassa sisäänkäynti ja vestibyyli, josta oli pääsy kahteen eteläosassa olleeseen vierekkäiseen ruokasaliin. Kummankin ruokasalin koko oli noin 6,3 x 6,3 metriä, ja kummassakin on ollut tilaa 11 ruokailusohvalle, joiden koko on ollut noin 1,8 x 0,9 metriä, sekä seitsemälle pöydälle.


title: Heraion (Perachóra)

text: Hestiatorioniin liittyi noin 420 eaa. rakennettu ovaalinmuotoinen vesisäiliö, jonka pituus oli noin 21,4 metriä ja tilavuus noin 300 kuutiometriä. Vesisäiliön itäpäässä oli erillinen veden selkeytysallas, johon johti suuri vesijohto Hera Limenian pyhäköltä sadevettä keränneeltä altaalta.


title: Heraion (Perachóra)

text: L-kirjaimen muotoinen stoa


title: Heraion (Perachóra)

text: Stoa eli pylväshalli rakennettiin pyhäkköalueelle hellenistisellä kaudella noin vuonna 325–300 eaa. Se sijaitsi sataman koillispuolella ja Hera Akaraian temppelin itäpuolella. Stoassa oli kaksi kaksikerroksista ja yksilaivaista siipeä, joista pohjoissiipi avautui etelään ja länsisiipi itään. Pohjoissiiven koko oli noin 16,6 x 4,6 metriä ja itäsiiven koko noin 16,7 x 4,9 metriä. Alakerroksessa oli doorilaiset pylväät ja yläkerroksessa rivi joonialaisia puolipylväitä. Rakennus on varhaisin tunnettu stoa, jossa joonialaisia pylväitä käytettiin kyseisellä tavalla doorilaisten päällä.


title: Heraion (Perachóra)

text: Länsipiha


title: Heraion (Perachóra)

text: Länsipiha rakennettiin arkaaisella kaudella noin vuonna 540 eaa. Se oli sataman länsipuolella sijainnut avoin alue, jota ympäröi noin 3,5 metriä syvä pylväikkö. Rakennelmaa laajennettiin noin vuonna 450 eaa. Se tuhoutui roomalaisten hyökkäyksessä vuonna 146 eaa. 100-luvulla jaa. paikalle rakennettiin niin kutsuttu roomalainen talo.


title: Heraion (Perachóra)

text: Muut rakennukset


title: Heraion (Perachóra)

text: Pyhäkköalueen itäpuolella lähellä Vouliagméni-järveä on akropoliin eli linnavuoren paikka, arkaaisen ja klassisen kauden talojen raunioita, noin 325 eaa. rakennetun lähdekaivorakennuksen rauniot sekä jäänteitä antiikin aikaisesta alueelle johtaneesta tiestä. Lähdekaivorakennus oli varustettu kuudella joonialaisella pylväällä ja sen vesisäiliöön mahtui noin 310 kuutiometriä vettä.


title: Heraion (Perachóra)

text: Niemen kärjessä nykyisin olevan Melagkávin majakan pohjoispuolella on klassisen kauden linnoitusmuurin jäänteitä. Lisäksi majakan lähellä on muun muassa klassisen kauden talon sekä vesisäiliön raunioita.


title: Heraion (Perachóra)

text: Esinelöydöt


title: Heraion (Perachóra)

text: Pyhäkköalueelta tehdyt esinelöydöt ovat Kansallisessa arkeologisessa museossa Ateenassa sekä Antiikin Korintin arkeologisessa museossa Archaía Kórinthoksessa.


title: Jorge Linares

text: Jorge Linares (s. 22. elokuuta 1985) on venezuelalainen kevytsarjan nyrkkeilijä ja hallitseva WBA-liiton maailmanmestari painoluokassaan.


title: Jorge Linares

text: Linares aloitti ammattinyrkkeilemisen vuonna 2002. Uran alkuvuodet Linares otteli ylemmässä kääpiösarjassa, jossa hän voitti väliaikaisen WBA Fedelatin mestaruuden. Tämän jälkeen Linares vaihtoi painoluokkaa siirtyen höyhensarjaan. Vuonna 2007 Linares kohosi WBC-liiton tunnustamaksi höyhensarjan mestariksi kukistamalla Oscar Lariosin teknisellä tyrmäyksellä ottelun ehdittyä kymmenenteen eräänsä. Kamppailussa Larios hyödynsi jabiaan ja iski jatkuvia voimaiskuja joihin Larios ei kyennyt vastaamaan, ja kymmenennessä erässä larios putosi kanveesiin. Larios kykeni nousemaan ylös, mutta tuomari keskeytti ottelun. Ensimmäisessä höyhensarjan mestaruuden puolustusottelussaan Larios kohtasi Gamaliel Diazin jonka tyrmäsi ottelun ehdittyä kahdeksaneen eräänsä käytettyään Diazia neljännessä erässä kanveesissa.


title: Jorge Linares

text: Tämän jälkeen Linares piti lähes vuoden ottelutauon siirtyen ottelemaan ylempään höyhensarjaan. Ensimmäisessä ylemmän höyhensarjan ottelussaan Linares kohtasi WBA liiton mestarin Whyber Garcian, jonka voitti teknisellä tyrmäyksellä. Ensimmäisessä ylemmän höyhensarjan mestaruuden puolustusottelussaan Linares kohtasi Josafat Perez Josafat Perezin, jonka voitti teknisellä tyrmäyksellä. Toisessa puolustusottelussaan Linares kohtasi Juan Carlos Salgadon, jolle hävisi ensimmäisen erän teknisellä tyrmäyksellä oltuaan sitä ennen pahoissa vaikeuksissa. Tämän jälkeen kului kaksi vuotta ennen Lariosin seuraavaa valtaliittojen mestaruusottelua. Vuonna 2011 Larios pääsi ottelemaan WBC liiton mestaruudesta Antonio DeMarcoa vastaan. Linares hävisi kamppailun yhdennessätoista erässä teknisellä tyrmäyksellä. Linares hävisi myös seuraavan ottelunsa Sergio Thompsonia vastaan.


title: Jorge Linares

text: Vuonna 2014 Linares kohosi kevytsarjan WBC liiton mestariksi kukistamalla Javier Prieton tyrmäämällä tämän kamppailun neljännessä erässä. Linares puolusti WBC-liiton mestaruutta kahdesti. Linares kohosi WBA-liiton mestariksi vuonna 2016 voittamalla Anthony Crollan kaikin tuomariäänin kaksitoistaeräisessä kamppailussa.


title: Luettelo OS/2-peleistä

text: Tämä on luettelo OS/2:lle julkaistuista peleistä:


title: Neerja Bhanot

text: Neerja Bhanot (, ; 7. syyskuuta 1963 Chandigarh, Intia – 5. syyskuuta 1986 Karachi, Pakistan) oli intialainen lentoemäntä, joka työskenteli Pan Amilla purserina. Hän kuoli terroristien luoteihin yrittäessään pelastaa matkustajia Pan Amin lennolla 73, joka kaapattiin 5. syyskuuta 1986. Hänelle myönnettiin postuumisti Ashoka Chakra -kunniamerkki, joka on Intian korkea-arvoisin rauhan aikana myönnettävä kunnianosoitus. Hän oli ensimmäinen Ashoka Chakran saanut nainen ja kaikkien aikojen nuorin palkinnon saaja.


title: Neerja Bhanot

text: Ram Madhvani ohjasi Bhanotin elämästä kertovan elokuvan "Neerja", joka sai ensi-iltansa vuonna 2016. Elokuvassa Bhanotia esittää Sonam Kapoor.


title: Neerja Bhanot

text: Neerja Bhanot syntyi 7. syyskuuta 1963 Chandigarhissa Intian pohjoisosissa. Hänen vanhempansa olivat Harish ja Rama Bhanot. Neerjan lisäksi perheeseen kuului kaksi poikaa, Akhil ja Aneesh. Hän aloitti koulunsa Chandigarhissa, mutta kun perhe muutti Mumbaihin, jossa Harish työskenteli The Hindustan Timesin toimittajana, hän siirtyi Bombay Scottish School -yksityiskouluun ja valmistui St. Xavier’s Collegesta. Mumbaissa hän aloitti myös mallin uransa, kun päivittäistavarakauppa Paville otti häneen yhteyttä hänen kuvansa ilmestyttyä Bombay-lehden artikkelissa. Seuraavien neljän vuoden aikana hän teki mallin töitä useille eri brändeille.


title: Neerja Bhanot

text: Maaliskuussa 1985 Bhanotin isä järjesti hänelle avioliiton Sharjahissa asuvan miehen kanssa. Avioliitto ei kuitenkaan ollut onnellinen: aviomies vaati häneltä myötäjäisiä, näännytti häntä eikä antanut hänelle rahaa. Aviomies vaati myös, että Bhanot kunnioittaa häntä ja katkaisee siteet omaan perheeseensä. Bhanot palasi muutaman kuukauden kuluttua Intiaan ja päätti ottaa avioeron.


title: Neerja Bhanot

text: Pian avioeron jälkeen Bhanot päätti hakea Pan Amille lentoemännäksi. Pan Am oli Air Indian jälkeen toinen lentoyhtiö, joka palkkasi intialaisia lentoemäntiä Aasian-lennoilleen. Vaatimukset ulkonäön ja pituuden suhteen olivat tiukat. 175-senttinen Bhanot oli yksi niistä 80 naisesta, jotka valittiin 10 000 hakijan joukosta. Mallina saadun kokemuksen ansiosta työasuun kuuluva meikkaaminen ja hiusten laitto oli hänelle helppoa. Bhanotin lentoemäntäkoulutus alkoi Miamissa, josta hänet lähetettiin myöhemmin Lontooseen koulutettavaksi purserin tehtäviin.


title: Neerja Bhanot

text: Bhanot kutsuttiin 5. syyskuuta 1986 tuuraamaan sairastunutta kollegaa, jonka oli ollut tarkoitus toimia johtavana purserina Pan Amin lennolla 73 Mumbaista Karachin ja Frankfurtin kautta New Yorkiin. Lento laskeutui Karachiin kello 5.25 aamulla paikallista aikaa. Kun matkustajat olivat nousemassa koneeseen, koneen luokse ajoi lentokenttäajoneuvoksi naamioitu pakettiauto. Autosta nousi neljä aseistettua miestä, jotka kaappasivat koneen. Bhanot, joka oli toivottamassa matkustajia tervetulleeksi ovella, lähetti sisäpuhelimella kaappauskoodin lentäjille, jotka pakenivat ohjaamon hätäpoistumisluukusta. Purseri Bhanotista tuli tällöin miehistön komentaja, vaikka hänen lentouransa olikin kestänyt vasta puoli vuotta.


title: Neerja Bhanot

text: Palestiinalaisterroristit kuuluivat Abu Nidal -järjestöön. He vaativat, että lentäjät palaavat koneelle ja lentävät sen Kyprokselle, jossa kaapparit halusivat neuvotella palestiinalaisvankien vapauttamisesta. Neuvottelussa Pakistanin viranomaisten kanssa kaapparien johtaja Zayd Hassan Safarini uhkasi tappaa kaikki matkustajat. Neljän tunnin kuluttua kaappauksesta yksi matkustaja ammuttiin ja työnnettiin ulos koneen ovesta. Terroristit käskivät matkustamohenkilökuntaa keräämään kaikkien muiden matkustajien passit. Bhanot tajusi, että he yrittivät näin löytää matkustajien joukosta yhdysvaltaiset, jotka olivat heidän pääkohteitaan. Yhdysvaltalaisia suojellakseen Bhanot piilotti osan heidän passeistaan ja pudotti osan koneen roskakuiluun. Koko kaappauksen ajan hän pysyi rauhallisena tarjoillen matkustajille leipiä ja juotavaa ja yrittäen rohkaista heitä.


title: Neerja Bhanot

text: Kello 21.55, kaappauksen kestettyä 17 tuntia, koneen varavirtalähteen polttoaine loppui ja matkustamon valot sammuivat. Kaapparit avasivat tulen peläten kommandojoukkojen yrittävän koneen valtaamista. Bhanot avasi hätäuloskäynnin ja auttoi matkustajia poistumaan. Kun terroristit huomasivat Bhanotin auttavan matkustajia, ryhmän johtaja ampui häntä päähän lähietäisyydeltä. Hän kuoli ennen kuin apu ehti paikalle. Hänen lisäkseen terroristit ampuivat 19 lennon kaikkiaan 360 matkustajasta.


title: Neerja Bhanot

text: Vuonna 1987 Intian hallitus myönsi Bhanotille postuumisti Ashoka Chakra -kunniamerkin, joka on Intian korkea-arvoisin rauhan aikana myönnettävä kunnianosoitus. Hän oli ensimmäinen Ashoka Chakran saanut nainen ja kaikkien aikojen nuorin palkinnon saaja. Ashoka Chakran lisäksi Bhanot sai Pakistanin Tamgha-e-Insaniyat -palkinnon hyväntahtoisuudesta, Flight Safety Foundationin sankaripalkinnon, Yhdysvaltain ”Justice for Crimes” -palkinnon, Yhdysvaltain oikeusministeriön palkinnon erityisestä urheudesta, Intian siviili-ilmailuministeriön palkinnon sekä Bharat Gaurav -palkinnon.


title: Neerja Bhanot

text: Bhanotin kuoleman jälkeen hänen perheensä perusti vakuutusrahoilla ja Pan Amin tuella Neerja Bhanot Pan Am Trust -rahaston. Rahasto antaa vuosittain kaksi palkintoa. Yksi niistä myönnetään matkustamohenkilökunnan jäsenelle, joka toimii kiitettävästi poikkeustilanteessa. Neerja Bhanot -palkinnon saa puolestaan intialainen nainen, joka on toiminut rohkeasti kohdatessaan sosiaalista epäoikeudenmukaisuutta ja auttanut muita naisia vastaavissa tilanteissa. Palkintoon kuuluu 150 000 rupiaa, mitali ja saatesanat.


Painonnoston Suomen-mestaruuskilpailut 2012 kilpailtiin 3.–4. maaliskuuta 2012 Porissa Porin urheilutalolla. Järjestävänä seurana toimi Puntti-Karhut.


title: Painonnoston Suomen-mestaruuskilpailut 2012

text: Lähde


title: Links (pelisarja)

text: Links on golf-simulaatiopelien sarja, jota kehitti alun perin Access Software ja myöhemmin Microsoft.


title: Links (pelisarja)

text: Pelin ensimmäinen osa ilmeistyi nimellä "Leaderboard Golf" vuonna 1984 Commodore 64 -tietokoneelle.


title: Links (pelisarja)

text: Sarjan pelejä on julkaistu Amigalle, MS-DOS:lle, OS/2:lle ja Windowsille. "Links Pro" on julkaistu Macintoshille.


title: Links (täsmennyssivu)

text: Links voi tarkoittaa jotain seuraavista:


title: Luettelo Macintosh-peleistä

text: Tämä on luettelo Macintoshille julkaistuista peleistä.


title: True Aviationin An-26-onnettomuus (2016)

text: True Aviationin An-26-onnettomuus tapahtui 9. maaliskuuta 2016, kun True Aviationin operoima Antonov An-26B -rahtilentokone syöksyi Bengalinlahden matalaan rantaveteen hieman sen jälkeen, kun kone oli noussut läheiseltä Coxs Bazarin lentoasemalta Bangladeshissa.


text: Onnettomuuskone oli vuonna 1984 ensilentonsa lentänyt Antonov An-26B (rekisteritunnus S2-AGZ, valmistenumero 13408). True Aviation operoi onnettomuushetkellä kahta An-26:tta, ja alkuun oli epäselvää, oliko onnettomuuskone yhtiön käyttämä S2-AGA vai S2-AGZ. Koneiden valmistaja Antonov ilmoitti onnettomuutta seuranneena päivänä, että kyseessä oli S2-AGZ, joka oli viimeksi tarkastettu syyskuussa 2015, jolloin koneen seuraavan määräaikaishuollon ajankohdaksi oli annettu kesäkuu 2017. Onnettomuuskoneen omisti Air URGA, True Aviationin vain operoidessa sitä.


text: True Aviationin operoima kone nousi 9. maaliskuuta noin kello 9.30 paikallista aikaa Bangladeshin sisäiselle lennolle Coxs Bazarin lentoasemalta Jessoren lentoasemalle, kuormanaan katkarapuja. Kentällä oli sumuista ennen lentoonlähtöä, lennonjohdon arvioidessa näkyvyyden 800 metriin. Silminnäkijöiden mukaan näkyvyys tosin oli lähempänä 400 metriä. Kone pääsi ilmaan onnistuneesti, mutta vasen moottori lopetti toimintansa pian lentoonlähdön jälkeen. Tilanteen seurauksena miehistö päätti yrittää hätälaskua lähtökentälle. Ensimmäisen yrityksen yhteydessä loppulähestyminen epäonnistui ja kone joutui lähtemään uudelle laskukierrokselle kentän ympäri, kun lentoa oli kestänyt noin 20 minuuttia. Miehistö nosti toimivan moottorin tehoa ja veti laskutelineet sisään, minkä jälkeen An-26 katosi kentällä olleen silminnäkijän mukaan sumuun. Moottoriäänet vaimenivat minuutteja myöhemmin koneen törmättyä suurella nopeudella matalaan rantaveteen noin kolme kilometriä länteen lentokentältä. Oikea siipi osui veteen ensin repeytyen samalla irti rungosta. Loppu kone pyörähti ympäri, tullen pysähdyksiin liki väärin päin. Rikkoutunut vasen moottori irtosi koneesta ja lensi noin 50 metrin päähän muusta raadosta. Tutkinnan yhteydessä huomattiin, että koneen laskusiivekkeet olivat täysin avattuna onnettomuushetkellä, mikä saattoi viitata siihen, että joko miehistö ei ehtinyt vetää niitä sisään laskukierrokselle lähtiessään tai avasi ne uudelleen mereenlasku-yrityksen yhteydessä.


text: Ukrainan siviili-ilmailuviranomaisen onnettomuutta seuranneena päivän julkaisemien tietojen mukaan mereensyöksyssä menehtyi kolme koneen neljästä ukrainalaisesta miehistön jäsenestä. Kaksi miehistön jäsentä oli pelastettu onnettomuuspaikalta elossa, mutta toinen heistä oli kuollut jonkin aikaa myöhemmin sairaalassa. Toisen henkiinjääneen tila oli onnettomuuden jälkeen kriittinen. Kahden muun miehistön jäsentä löydettiin kuolleina onnettomuuspaikalta.


text: Koneen rahtina olleiden katkarapujen omistaja tarjosi palautetuista laatikoista palkkion, ja kaikki paikalliset kalamiehet onnistuivatkin palauttamaan niistä kaikki. True Aviationin johto kielsi onnettomuuden jälkeen lähti kiertämään myös huhu, että An-26 olisi ollut ylikuormattu.


text: Ukrainan lento-onnettomuuksien tutkintaviraston huhtikuussa 2016 julkaisemien tietojen mukaan onnettomuuden taustalla oli koneen vasen moottori, joka oli lopettanut toimintansa hieman sen jälkeen, kun kone oli noussut Coxs Bazarin lentoasemalta. Miehistö oli yrittänyt palata kentälle, mutta loppulähestyminen oli epäonnistunut tuntemattomasta syystä, minkä jälkeen miehistö yritti tehdä uuden laskukierroksen. Kone putosi kesken laskukierroksen mereen noin kolme kilometriä kentän kiitotieltä. Koneen navigaattori sai vakavia vammoja, muiden kolmen miehistön jäsenen saadessa kuolettavia vammoja.


title: Luettelo OS X -peleistä

text: Tämä on luettelo OS X -alustalle julkaistuista peleistä:


title: Toyotan tuotantojärjestelmä

text: Toyotan tuotantojärjestelmä ( eli TPS) on yhdistelmä ajatusmalleja, teemoja ja tekniikoita, jotka muodostavat yhdessä tuotannon sosio-teknisen järjestelmän. Taiichi Ohno, Shigeo Shingo ja Eiji Toyoda kehittivät sen vuosina 1948–1975. Toyotan järjestelmä levisi nopeasti muihin yrityksiin Japanissa ja pian myös länsimaihin. TPS on Lean-ajattelun esikuva.


title: Toyotan tuotantojärjestelmä

text: Toyotan tuotantojärjestelmässä laadunvalvonta on ulotettu jokaiselle tuotannon tasolle. Pyrkimyksenä on parantaa jatkuvasti prosessia ja poistaa kaikki hukkatyö. Työntekijöille annetaan tarkkaan määritellyt vastuualueet joka tuotannon vaiheessa ja kannustetaan jokaista parantamaan kokonaisuutta.


title: Toyotan tuotantojärjestelmä

text: Tuotantojärjestelmän keskeisiä käsitteitä ovat Jidoka ja Just-in-Time. Jidoka tarkoittaa "Ihmisavusteista automaatiota". Tuotantolaitteet on suunniteltu osoittamaan parannuksen tarpeessa olevat alueet, ja tuotanto keskeytetään heti kun ihminen tai kone havaitsee virheen. Ongelmat ratkaistaan välittömästi ja ratkaisusta otetaan oppia läpi organisaation. Näin laatu säilyy tuotannon jokaisessa vaiheessa.


title: Toyotan tuotantojärjestelmä

text: Just-in-Time (juuri oikeaan aikaan) pyrkii karsimaan ylimääräisen työn ja vähentämään hukkamateriaalin syntymisen.Toyotan tuotantojärjestelmä pyrkii täyttämään asiakkaiden vaatimukset tehokkaasti sopeuttamalla tuotannon senhetkiseen kysyntään. TPS alkaa asiakkaan tilauksesta ja kulminoituu valmiin tuotteen täsmälliseen toimitukseen. Se edellyttää hienosäädettyä tuotantoprosessia, jossa jokaisessa vaiheessa on käsillä vain tarvittava määrä osia. Tätä kutsutaan ”Just-in-Time” eli JIT-tuotannoksi.


title: Toyotan tuotantojärjestelmä

text: JIT-konseptilla on monia etuja. Suuria varastoja ei tarvitse ylläpitää ja asiakkaiden tarpeisiin voidaan reagoida nopeasti. Se luo tuotantoon ”imua” joka vastaa markkinoiden vaatimuksia.


title: Thorvald Nyblin

text: Thorvald Olof Magnus Nyblin (30. joulukuuta 1871 Drammen, Norja – 10. lokakuuta 1942 Helsinki) oli norjalaissyntyinen valokuvaaja ja erään Suomen valokuvaushistorian suuren vaikuttajahahmon Daniel Nyblinin nuorempi veli. Hänen isänsä oli kuvanveistäjä Carl Petter Anton Dyrendahl Nyblin (1818–1883) ja äitinsä Petronella Pedersen (1837–1881). Thorvald Nyblinin puoliso oli Alexandra Olivia Wikström (s. 1874 Helsinki, k. 1945 Helsinki). Heillä oli 2 lasta: valokuvaaja Tor Björn Nyblin (s. 1898, k. 1969) ja valokuvaaja Pia Monica Norre (s. 1906).


title: Thorvald Nyblin

text: Thorvald Nyblin oli valokuvaajan opissa sukunsa opastuksella Suomessa sekä harjoittelemalla valokuvausta Yhdysvalloissa 1893-1897, jossa hän myös toimi ateljeevalokuvaajana. Ammattilaisena hän aloitti 1893. Hänen töitään olivat henkilökuvaus, maisemat ja miljöökuvaukset. Aikansa harrastettuaan maalausta hän valmisti myös valokuviin perustuvia henkilömuotokuvia.


title: Thorvald Nyblin

text: Thorvald Nyblinin ensimmäinen ateljee sijaitsi Fabianinkatu 27:ssä, Helsingissä 1890-luvulla. Hän liittyi arvostetun Helsinkiläisen Amatörfotografklubbenin jäseneksi vuonna 1896. Tultuaan opiskelumatkaltaan Yhdysvalloista takaisin Suomeen vastasi hän veljensä Daniel Nyblinin omistamasta valokuvaamosta puolen vuoden ajan. Saman vuoden (1897) kesällä hän vuokrasi Viipurista oman valokuva-ateljeen ja aloitti toimintansa studiovalokuvaajana osoitteessa Aleksanterinkatu 27, Viipuri. Studio sijaitsi kaksikerroksisessa talossa Tottinkadun (nyk. Rostovskaja Ulica) ja Aleksanterinkadun (myöh. Karjalankatu, nyk. Leningradskij Prospekt) kulmassa. Nykyisin kyseisellä paikalla ei ole rakennuksia, vaan siinä sijaitsee puisto. Tultuaan Viipuriin valokuvaajaksi 1890-luvulla seurasi hän ajan trendiä, sillä Viipurin valokuvausliiketoiminta oli tuolloin täysin ulkomaalaisten toimijoiden varassa.


title: Thorvald Nyblin

text: Vuonna 1903 sai hän ensimmäisen palkinnon Amatörfotografklubbenin Helsingin Ateneumiin järjestämässä valokuvanäyttelyssä.


title: Thorvald Nyblin

text: Nyblin liikkui myös kiertävänä kuvaajana mm. Sortavalassa 1910. Vuonna 1938 avasi hän sivuliikkeen Viipurin Suurikatu 2:ssa. Liikkeestä muodostettiin jo vuonna 1918 osakeyhtiö ja toimintaa oli siitä lähtien Viipurin lisäksi myös Vaasassa sekä alkuperäisessä studiossa Helsingin Fabianinkadulla.


title: Kerrossänky

text: Kerrossänky on huonekalu, joka muodostuu kahdesta tai kolmesta päällekkäisestä vuoteesta. Se voi olla seinään kiinnitetty kiinteä kaluste tai omilla jaloillaan seisova irrallinen huonekalu. Ylempään vuoteeseen kiivetään tikkaita myöten, jotka ovat yleensä kiinteä osa kerrossängyn rakennetta. Ylemmän vuoteen etureunassa on usein kaide tai muu este estämässä nukkujan putoamista reunan yli.


title: Kerrossänky

text: Kerrossänkyjä suositaan tilansäästön vuoksi muun muassa lastenhuoneissa, varuskuntien kasarmituvissa, leirikeskuksissa, retkeilymajoissa sekä kulkuneuvoissa kuten junien makuuvaunuissa, matkailuvaunuissa, rahtilaivojen ja sotilasalusten miehistötiloissa ja matkustajalaivojen halvemmissa hyttiluokissa.


title: Kerrossänky

text: Kerrossänky valmistetaan useimmiten massiivipuutavarasta, kalustelevystä tai teräsputkista. Paksun runkopatjan sijasta kerrossängyissä käytetään yleensä ohuempia vaahtomuovipatjoja laudoista tehdyn sälepohjan tai metalliverkon päällä. Kerrossängyn rakenteisiin tai niiden väliin jäävään seinään voidaan kiinnittää lukuvalaisimia ja pieniä hyllyjä toimimaan nukkujien yöpöytänä.


title: Kerrossänky

text: Kerrossängyt yleistyivät Suomessa 1700-luvulla lähinnä Länsi-Suomen maakunnissa. Ne olivat joko seinään kiinnitettyjä tai omilla jaloillaan seisovia. Niissä käytettiin myös sivuverhoja, kuten värikkäitä raanuja, ja puuosat koristeltiin usein kaiverruksin. Sängyt olivat joko päädystä umpinaisia tai avoimia. Makuutiloihin tehtiin myös kaksoiskerrossänkyjä, jotka muodostuivat kahdesta peräkkäisestä kerrossängystä seinän vieressä. "Kaappikerrossänky" oli ulkonäöltään kuin suuri kaappi suljettavine ovineen; se jäi käytöstä pois huonon ilmanvaihtonsa vuoksi.


title: Kerrossänky

text: Suomen markkinoilla toimivia kerrossänkyjen valmistajia ovat Ikea, Jysk, Kiteen Huonekalu (tuotenimi Kuusamo), Laulumaa (Pop), Lundia (Lofty), Muurame (Jolla ja Jungmanni), Niemen tehtaat (Unipuu), Roope-Riikka sekä Rikosseuraamuslaitoksen vankilatyöpajat.


title: Kerrossänky

text: Kerrossängyn eräänlainen muunnelma on parvisänky, jossa vuode sijaitsee ylhäällä lähellä katonrajaa ja sen alle jää tilaa muille kalusteille. Parvisänky voi olla kiinteästi rakennettu ja seinään kiinnitetty tai irtonainen huonekalu, jonka alaosa voi sisältää kirjoituspöydän.


title: Kerrossänky

text: Kalustevalmistajilla on myös etenkin lastenhuoneisiin tarkoitettuja malleja, jotka ovat muunneltavissa kerrossängystä parvisängyksi ja kirjoituspöydäksi tai kahdeksi lattialla seisovaksi sängyksi vaihtuvien tarpeiden mukaan.


title: Kerrossänky

text: Junien makuuvaunuissa ja muissa erityisen ahtaissa tiloissa suositaan päällekkäisiä, seinää vasten saranoiden varassa kääntyviä vuoteita, jotka ovat eräänlaisia kaappisänkyjä.


title: Callipurbeckia

text: Callipurbeckia on sukupuuttoon kuollut viuhkaeväisten kalojen suku joka eli jurakaudelta liitukaudelle. Fossiileja on löydetty Saksasta, Tansaniasta ja Englannista. Se käsittää kolme sukua, jotka vuoteen 2012 saakka luokiteltiin sukuun "Lepidotes".


title: Amatörfotografklubben i Helsingfors

text: Amatörfotografklubben i Helsingfors rf (AFK) on Helsingissä vuonna 1889 perustettu pohjoismaiden vanhin toimiva valokuvauskerho. AFK on lisäksi Suomen suurin ruotsinkielinen valokuvauskerho (jäsenmäärä n. 150 vuonna 2006).


title: Amatörfotografklubben i Helsingfors

text: Kerhon perustamiskokous pidettiin Kleinehin hotellissa Helsingin kauppatorin äärellä. Perustajana toimi aikansa tunnettu kulttuuripersoona vapaaherra Hugo af Schultén, joka oli mm. salakuvaukseen erikoistunut amatöörivalokuvaaja monien merkittävien kulttuuritehtäviensä (mm. Svenska Teaternin hallituksen jäsenenä toimimisen) lisäksi.


title: Amatörfotografklubben i Helsingfors

text: Jo ensimmäisessä hallituksessa oli jäsenenä myös merkittävä ammattilaisvalokuvaaja: Daniel Nyblin, joka jo ensimmäisessä kokouksessa piti laajan esitelmän valokuvauksen silloin 50-vuotisesta historiasta aina Daguerren keksinnöstä vuodelta 1839 sen nykypäivään 1880-luvulle, jolloin kameroista oli tullut helpompia käsitellä ja negatiiveista paljon valonherkempiä kuin aiemmin.


title: Amatörfotografklubben i Helsingfors

text: Jo kerhon ensimmäisessä kokouksessa pidettiin 300 amatöörivalokuvan näyttely ja jo lokakuun 1889 vuosikokouksessa esiteltiin Daniel Nyblinin Amerikasta tuoma Laterna Magica - aikansa 9 x 9 mm kuville tarkoitettu diaprojektori.


title: Amatörfotografklubben i Helsingfors

text: Kokouksia pidettiin mm. hotelli Kämpissä. Ohjelmassa oli esitelmiä, kuvien esittelyjä, kilpailuja ja tekniikan esittelyä - aivan samoin kuin nykyisinkin. Kerhossa on ollut jäseninä myös tunnettuja ammattilaisvalokuvaajia, esim. Thorvald Nyblin, Alfred Nybom, Harald Rosenberg, Nicolai Leibowitsch ja Caj Bremer.


title: Amatörfotografklubben i Helsingfors

text: Kerhon kokouksissa kuullaan nykyisinkin usein tunnettujen valokuvaajien pitämiä esitelmiä.


title: The Settlers (videopeli)

text: The Settlers () on samannimisen strategiapelisarjan ensimmäinen osa, joka on julkaistu 1. kesäkuuta 1993.


title: The Settlers (videopeli)

text: Pelin on tehnyt Blue Byte Software, joka julkaisi sen Amigalle vuonna 1993 ja MS-DOS:lle vuonna 1994. SSI julkaisi pelin pohjois-amerikassa nimellä "Serf City".


title: The Settlers (videopeli)

text: Pelissä rakennetaan asutusta sekä hallitaan taloutta ja resursseja.


title: The Settlers (videopeli)

text: Amiga Format -lehti antoi pelille arvioksi 94% arvostelussaan.


title: The Settlers (videopeli)

text: CU Amiga -lehti antoi pelille arvioksi 90% arvostelussaan.


title: Trident (purukumi)

text: Trident on englantilainen sokeriton purukumimerkki, jota myydään yli 70 maassa. Sen omistaa Mondelez International. Se perustettiin vuonna 1960. Trident käyttää makeutusaineena sakariinia.


title: Setä Pitkäsääri

text: Setä Pitkäsääri ("Daddy-Long-Legs") on Jean Websterin kirjeromaani vuodelta 1912. Siinä seurataan nuoren tytön Jerusha "Judy" Abbottin elämää collegevuosien ajan. Hän kirjoittaa kirjeet rikkaalle hyväntekijälleen, jota hän ei ole koskaan tavannut. Kirjan alkulehdellä on omistus "Sinulle" ("To You"). Webstr kirjoitti teoksen jatkoksi romaanin "Dear Enemy", joka ilmestyi 1915 ("Paras vihollinen", 1919, suom. Tyyni Haapanen-Tallgren).


title: Setä Pitkäsääri

text: Kirja on ollut aikoinaan nuorten tyttöjen suosikkiromaani mutta on aikojen kuluessa menettänyt merkitystään. Se kertoo sisukkaasta orpotytöstä, joka onnistuu saamaan collegekoulutuksen. Kirja on käännetty monille kielille, suomeksikin jo 1918.


title: Setä Pitkäsääri

text: Alkujaan Webster kirjoitti romaanin kaikenikäisten luettavaksi, mutta siitä on sittemmin tullut tyttökirja. Kirjoittaja murehti, kun jotkut kustantajat sijoittivat kirjan nuorisokirjojen joukkoon. Romaani on sovitettu myös Broadway-näytelmäksi. Siitä on tehty kolme elokuvaversiota, joista vuonna 1919 valmistuneessa mykkäelokuvassa pääosaa näytteli Mary Pickford, äänielokuvassa vuodelta 1931 Janet Gaynor, ja Leslie Caron oli pääosassa vuonna 1955 valmistuneessa musikaalielokuvassa, jossa hänen vastanäyttelijänään oli Fred Astaire.


title: Setä Pitkäsääri

text: Webster osallistui aikansa yhteiskunnallisiin keskusteluihin ja suodatti niitä kirjoihinsa, niin että uusi sukupolvi saattoi osallistua samoihin keskusteluihin. Hän käsittelee teoksissaan naisten koulutusta ja äänioikeutta ja tuolloin kuumia puheenaiheita perinnöllisyyttä ja rotuhygieniaa.


title: Setä Pitkäsääri

text: Webster kääntyi yhä enemmän kannattamaan muun muassa ajatusta tiettyjen ryhmien pakollisesta sterilisaatiosta ja kehitysvammaisten eristämisestä, mutta hän ei kuitenkaan edustanut jyrkimpiä näkemyksiä.


title: Setä Pitkäsääri

text: Suomennoksen eri painoksia julkaistiin Riksin sarjassa, W.S.O.Y:n koululaiskirjastossa (n:o 43), 10 markan sarjassa, 100 mk:n -sarjassa ja Nuorten toivekirjastossa.


title: Yhtiöittäminen

text: Yhtiöittäminen tarkoittaa sellaisten julkisten palvelujen tuottamista yhtiömuodossa, joiden tuottamisesta aiemmin vastasi julkishallinnon yksikkö (kuten kunta tai kuntayhtymä). Mainittuja yhtiömuotoja ovat mm. osakeyhtiö, osuuskunta, yhdistys tai säätiö.


title: Yhtiöittäminen

text: Yhtiöittämistä ei tule sekoittaa yksityistämiseen.


title: Yhtiöittäminen

text: Jos kunta tai kuntayhtymä toimii kilpailluilla markkinoilla, toiminta on pääsääntöisesti vietävä yhtiömuotoon. Kilpailu- ja kuluttajavirasto (KKV) valvoo yhtiöittämisvelvollisuuden toteutumista kilpailulain nojalla. KKV voi tarvittaessa puuttua kunnan harjoittamaan toimintaan, jos kunnan toiminta vääristää kilpailua. Yhtiöittämisvelvoite kunnille perustuu Euroopan unionin valtiontukisäännöksiin.


title: Outolintu (romaani)

text: Outolintu () on yhdysvaltalaisen nuortenkirjailijan Veronica Rothin vuonna 2011 julkaistu debyyttiromaani ja samannimisen trilogian aloitusosa. Sen on suomentanut Outi Järvinen. Kirjasta tehty elokuva "Divergent – Outolintu" tuli ensi-iltaan vuonna 2014.


title: Outolintu (romaani)

text: Kirja kertoo 16-vuotiaan Beatricen elämästä tulevaisuuden maailmassa, jossa ihmiset on jaettu eri ominaisuuksiensa mukaan viiteen eri ryhmään: Vaatimattomat, Terävät, Rehdit, Sopuisat ja Uskaliaat. Beatrice saa luokittelutestissä monimutkaisen tuloksen, jolloin hänet määritellään Outolinnuksi eli Divergentiksi. Valintaseremoniassa hän jättää kotipaikkansa Vaatimattoman, ja lähtee kouluttautumaan Uskaliaiden päämajaan, vaihtaen samalla nimensä Trisiksi. Uskaliaassa hän kuitenkin tapaa salaperäisen ohjaajan nimeltään Neljä, joka myöhemmin paljastuu entiseksi Vaatimattoman jäseneksi. Tris joutuu vaikeuksiin luokittelutestinsä tuloksen vuoksi Uskaliaan johtajan Ericin toimesta. Hän saa selville Terävän johtajan liittoutuneen Ericin kanssa, ja näiden suunnittelevan kaikkien muiden orjuuttamista armeijaksi, joka tottelee vain heitä, jotta he saisivat Vaatimattoman tuhottua. Syttyy sota, jossa ainoastaan Divergentit ja orjuuttamissuunnitelmassa mukana olleet pystyvät käyttämään omia aivojaan.


title: Monsieur Bertinin muotokuva

text: Monsieur Bertinin muotokuva on Jean Auguste Dominique Ingresin vuonna 1832 tekemä öljyvärityö kankaalle. Se kuvaa Louis-François Bertiniä, ranskalaista kirjailijaa, taiteen keräilijää ja rojalismia kannattavan Journal des debatsin johtajaa. Ingres sai muotokuvan valmiiksi ensimmäisen menestyskautensa aikana; saavutettuaan tunnustusta historiallisten aiheiden maalaajana hän hyväksyi muotokuvatilauksia vastahakoisesti pitäen niitä huomionviejänä tärkeämmistä teoksista. Bertin oli Ranskan ylemmän keskiluokan poliittisesti aktiivinen jäsen ja ystävä


title: Monsieur Bertinin muotokuva

text: Ingresin muotokuva Bertinistä oli arvostelu- ja yleisömenestys, mutta muotokuvattava oli yksityinen henkilö. Nykyään taidekriitikot pitävät sitä Ingresin hienoimpana miesmuotokuvana


title: Gaute Heivoll

text: Gaute Heivoll (s. 13. maaliskuuta 1978, Finsland, Länsi-Agderin lääni, Norja) on norjalainen kirjailija.


title: Gaute Heivoll

text: Heivoll syntyi ja vietti lapsuutensa pienessä Finslandin kylässä, joka sijaitsee noin 30 kilometrin päässä läänin pääkaupungista Kristiansandista. Hän opiskeli oikeustieteitä Oslon yliopistossa, psykologiaa Bergenin yliopistossa ja suoritti kirjailijaopintoja Telemark – Bø:n korkeakoulussa. Hän työskenteli lyhyen aikaa myös opettajana.


title: Gaute Heivoll

text: Heivoll debytoi vuonna 2002 novellikokoelmallaan "Liten dansende gutt", jota seurasi romaani "Omars siste dager" vuonna 2003. Hänen yhdeksäs teoksensa "Før jeg brenner ned" vuodelta 2010 (suom. "Etten palaisi tuhkaksi", 2012) on käännetty yli 20 kielelle.


title: Gaute Heivoll

text: Kirjajulkaisujen lisäksi Heivoll on tuottanut myös novelleja, runoja ja esseitä useisiin antologioihin, sanomalehtiin ja kirjallisuuden alan aikakauslehtiin. Hän on pitänyt useita kirjoituskursseja sekä lapsille että aikuisille Norjassa ja Ranskassa. Hän on myös työskennellyt kirjallisuuskriitikkona päivälehdissä. Heivoll on kirjoittanut myös tekstit tanssiesityksiin Skansen ja Kant. Vuonna 2006 Heivoll oli Norjan edustajana Scritture Giovani –nimisessä eurooppalaisessa kirjallisuusfestivaaliprojektissa, ja tässä yhteydessä hänen teoksiaan käännettiin mm. englanniksi, saksaksi, italiaksi ja espanjaksi. Hänen teoksiaan on käännetty myös puolaksi.


title: Gaute Heivoll

text: Heivoll on edustettuna amerikkalaisessa kansainvälistä kirjallisuutta esiin nostavassa Words Without Borders –verkkolehdessä. Lisäksi hän on edustettuna kansainvälisen lastenkirjaston White Ravens- listalla, johon on koottu taiteellisesti erityisen laadukkaita lastenkirjoja koko maailmasta. Norjalainen ohjaaja Steffan Strandberg on tehnyt elokuvaversion Heivollin lastenkirjasta "Himmelen bak huset". Elokuva esitettiin Chicagon kansainvälisillä lastenelokuvafestivaaleilla, jossa se voitti parhaan kansainvälisen lyhytelokuvan palkinnon.


title: Carsten Jensen

text: Carsten Jensen (s. 24. heinäkuuta 1952 Marstal, Ærø) on tanskalainen kirjailija, journalisti ja yhteiskuntakriitikko.


title: Carsten Jensen

text: Jensen valmistui Kööpenhaminan yliopistosta kirjallisuustieteen maisteriksi vuonna 1981. Hän tuli 80-luvulla tunnetuksi Politiken-lehdessä julkaistuista yhteiskuntakriittisistä esseistään, artikkeleistaan ja reportaaseistaan. Hän on työskennellyt myös lukuisissa muissa tanskalaisissa lehdissä. Vuosina 1985-1990 hän toimi Fredag-aikakauslehden päätoimittajana.


title: Carsten Jensen

text: Vuonna 1997 Jensen sai kirjakauppiaiden jakaman Boghandlernes Gyldne Laurbær -palkinnon matkakertomuksestaan "Jeg har set verden begynde".


title: Carsten Jensen

text: Vuonna 2001 Etelä-Tanskan yliopiston humanistinen tiedekunta myönsi Jensenille kulttuurianalyysin dosentin arvon ja vuosina 2000 – 2003 Jensen toimi yhtenä Tanskan ammatillisen keskusjärjestön perustaman ”kulttuuristen viisaiden miesten neuvoston” jäsenenä. Vuonna 2004 hän tuli tunnetuksi myös "Vis Hvad Du Kan"-kykyjenetsintäohjelman tuomarina.


title: Carsten Jensen

text: Jensen voitti radiokanava P2:n romaanipalkinnon 2007 teoksellaan "Vi, de druknede" (suom. "Me hukkuneet", 2009). Tästä romaanistaan hän sai myös Danske Bankin 300 000 tanskan kruunun arvoisen kirjallisuuspalkinnon. "Me hukkuneet" on historiallinen romaani, joka kuvaa kirjailijan kotikaupunkia Marstalia vuosina 1848 – 1945, jolloin kaupunki oli merkittävä paikka Tanskan merenkululle.


title: Carsten Jensen

text: Jensen vastaanotti vuonna 2010 Olof Palme –palkinnon, koska hän oli "sanoilla ja teoilla taistellut heikkojen ja sorrettujen puolesta sekä kotimaassaan että ulkomailla". Samana vuonna hän otti vastaan myös "Ebbe Kløvedal Reichin demokratiakapulan". Viestikapula annetaan vuoden ajaksi henkilölle, joka toiminnallaan jatkuvasti pyrkii edistämään demokratiaa.


title: Carsten Jensen

text: Vuodesta 2012 lähtien Jensen on vastaanottanut Tanskan valtion jakamaa elinikäistä taiteilija-apurahaa.


title: Carsten Jensen

text: Jensen asuu yhdessä kirjailija Liz Jensenin kanssa. Hänellä on yksi tytär aiemmasta avioliitosta.


title: Slayer of Gods

text: Slayer of Gods on suomalaisen death metal -yhtye Brymirin toinen albumi, joka julkaistiin vuonna 2016.


title: Chilentuoksusetri

text: Chilentuoksusetri ("Austrocedrus chilensis") on sypressikasvien heimoon (Cupressaceae) kuuluva havupuulaji. Se on sukunsa ainoa laji. Chilentuoksusetri on ainavihanta puu, joka kasvaa luonnonvaraisena Etelä-Amerikan eteläosien Andien rinteiden vuoristometsissä. Suotuisalla paikalla se voi kasvaa noin 25-metriseksi puuksi, mutta voi esiintyy kuivilla ja kallioisilla rinteillä pensasmaisenakin. Lajin piirteitä ovat pienet nelisuomuiset kävyt ja litteät versot, joiden laitalehdet ovat huomattavasti niiden keskilehtiä suurempia. Nimestään huolimatta chilentuoksusetri ei ole sukua mäntykasveihin (Pinaceae) kuuluville varsinaisille setreille, eikä nykytieteen käsityksen mukaan kovin läheistä sukua edes sypressikasvien tuoksusetreille ("Calocedrus").


title: Chilentuoksusetri

text: Suvun tieteellinen nimi "Austrocedrus" on muodostettu latinan sanoista "australis" (eteläinen) ja "cedrus" (setri). Tieteellinen lajinimi "chilensis" ja suomenkielinen nimi viittaavat Chilen valtioon, mistä laji kuvattiin tieteelle. Kasvin kotiseudulla Chilessä ja Argentiinassa siitä käytetään espanjankielisiä nimityksiä "ciprès" (sypressi) ja "ciprès de la Cordillera" (Kordillieerien sypressi).


title: Chilentuoksusetri

text: Chilentuoksusetri on ainavihanta yksi- tai monirunkoinen puu. Se kasvaa yleensä 15–20 metriä korkeaksi, mutta voi olosuhteista riippuen jäädä pensasmaiseksikin. Suurimmat yksilöt ovat noin 25 metriä korkeita ja rungon rinnankorkeusläpimitaltaan noin 1,5 metriä leveitä. Latvuksen muoto vaihtelee kartiomaisesta pyöristyneeseen. Oksat ovat latvuksen alemmissa osissa vaakasuuntaisesti siirottavia, mutta lähellä latvaa yleensä kärjestään kohenevia. Versot haarautuvat tavallisesti vastakkaisina tai lähes vastakkaisina pareina. Kasvuversojen haarat levittäytyvät usein tasossa muodostaen litteitä versostoja. Pitkälti johteisten lehtikantojen peittämä versoranka saa ensin puna- tai oranssinruskean värityksen, mutta muuttuu myöhemmin harmaaksi. Rungon aluksi sileä kuori hilseilee pitkinä liuskoina. Vanhemmiten kuoresta tulee suomumaisina levyinä halkeilevaa uurteista kaarnaa.


title: Chilentuoksusetri

text: Lehdet ovat ruodittomia ja taimien varhaislehtiä lukuun ottamatta suomumaisia. Lehtiasento on ristikkäin vastakkainen. Suomumaiset lehdet ovat tavallisesti kaksimuotoisia; ne ovat eriytyneet litteän verson ylä- ja alapinnalla kasvaviin litteisiin keskilehtiin sekä verson kapeilla sivuilla kasvaviin kourumaisiin laitalehtiin. Hyvin pienet, keskimäärin ainoastaan yhden millimetrin pituiset keskilehdet jäävät osittain suurempien laitalehtien alle piiloon. Johtoversojen lehdet ovat muodoltaan sivuversojen laita- ja keskilehden väliltä. Ilmarakoja esiintyy jossakin määrin kaikilla lehtien pinnoilla. Niitä on kuitenkin eniten sillä lehden pinnalla, joka osoittaa verson alapintaa kohti. Ne muodostavat verson alapinnalle lähes valkoisia ilmarakojuovia.


title: Chilentuoksusetri

text: Chilentuoksusetri on yleensä kaksikotinen, jolloin hede- ja emikukinnot kehittyvät eri kasviyksilöihin, mutta jotkin yksilöt saattavat tuottaa sekä hede- että emikukintoja. Kukinnot kehittyvät yksittäin versojen kärkiin.


title: Chilentuoksusetri

text: Hedekukinto eli hedekäpy on yleensä viidestä seitsemään millimetriä pitkä ja kahdesta kolmeen millimetriä leveä. Se koostuu 12–20 rankaan ristikkäin vastakkaisesti asettuneesta hedelehdestä. Hedelehdet ovat limittäisiä ja muodoltaan hieman kilpimäisiä, mutta kärjestään pitkäsuippuisia. Hedelehden abaksiaalisella pinnalla eli alapinnalla on kolmesta neljään siitepölyä tuottavaa pölylokeroa.


title: Chilentuoksusetri

text: Emikukinto eli käpy on muodoltaan pitkänpyöreän munanmuotoinen ja kypsänä yleensä 7–14 millimetriä pitkä sekä neljästä seitsemään millimetriä leveä. Käpy koostuu neljästä käpysuomusta, jotka ovat asettuneet rankaan kahdeksi ristikkäin vastakkaiseksi pariksi. Yksittäinen käpysuomu muodostuu yhteenkasvettuneesta emisuomusta ja peitinsuomusta. Käpysuomussa on subapikaalinen peitinsuomun kärjestä muodostuva ota. Kävyn kaksi käpysuomuparia ovat keskenään hyvin erikokoisia. Ainoastaan kärjenpuoleinen käpysuomupari on hedelmällinen ja tuottaa siemeniä. Kärjenpuoleisen suomuparin käpysuomut ovat noin kaksi kertaa tyvenpuoleisen parin suomujen kokoisia. Käpysuomujen avauduttua kävyn rangan kärki erottuu kärjimmäisen suomuparin välissä kahdesta kolmeen millimetriä pitkänä kartiomaisena tai nuijamaisena ulokkeena, jota kutsutaan columellaksi. Yksi käpy tuottaa tavallisesti kahdesta neljään siementä.


title: Chilentuoksusetri

text: Siemen on kulmikkaan munanmuotoinen ja keskimäärin noin neljä millimetriä pitkä sekä 2,5 millimetriä leveä. Siemenellä on kaksi hyvin erikokoista lenninsiipeä, joista suurempi on kuudesta kahdeksaan millimetriä pitkä ja pienempi surkastunut.


title: Chilentuoksusetri

text: Chilentuoksusetri on sypressikasvien heimon alaheimoon Callitroideae kuuluva havupuulaji. Se kuvattiin tieteellisesti alun perin eri alaheimoon kuuluvan tuijien suvun ("Thuja") lajina, luokiteltiin 1800-luvulta 1950-luvulle yleensä sukuun "Libocedrus", ja lopulta siirrettiin omaan yksilajiseen sukuunsa vuonna 1954. 2000-luvulta alkaen tehtyjen Molekyylibiologisten genetiikan tutkimusten mukaan chilentuoksusetri ei ole erityisen läheistä sukua "Libocedrus"-suvunkaan kanssa. Genetiikan perusteella chilentuoksusetri muodostaa yksin sisarryhmän kladille, joka sisältää kaikki muut Callitroideae-alaheimon kasvit sukua "Papuacedrus" lukuun ottamatta.


title: Chilentuoksusetri

text: Chilentuoksusetri voi elää satoja vuosia vanhaksi. Korkein vuosilustoista laskettu ikä on ollut noin 850 vuotta, mutta joidenkin tarkasti mittaamattomien puiden on väitetty olevan noin 1 500 vuotta vanhoja. Chilentuoksusetrin luonnollinen lisäys voi tapahtua suvullisesti siemenistä, mutta myös suvuttomasti taivukkaista.


title: Chilentuoksusetri

text: Chilentuoksusetri kasvaa luonnonvaraisena Etelä-Amerikan eteläosissa Andien vuoristossa leveysasteelta 32° S leveysasteelle 44° S. Sitä esiintyy Chilessä Biobíon, Araucanían, Los Lagosin, Maulen, O'Higginsin ja Santiagon alueiden sekä Argentiinassa Chubutin, Neuquénin ja Río Negron maakuntien alueilla.


title: Chilentuoksusetri

text: Chilentuoksusetri kasvaa monentyyppisissä vuoristometsissä. Lajin levinneisyysalue on huomattavan pitkä pohjois-eteläsuunnassa ja käsittää useita eri ilmastotyyppejä. Sen elinalueet sijaitsevat 100–2 200 metrin korkeudella merenpinnan yläpuolella. Levinneisyysalueensa pohjoisosien välimerenilmastossa chilentuoksusetri kasvaa tyypillisesti korkealla vuorten länsirinteillä, kun taas alueen eteläosien viileässä aroilmastossa se kasvaa yleensä itärinteillä.


title: Chilentuoksusetri

text: Chilentuoksusetri muodostaa monesti yksilajisia metsiköitä. Se kasvaa usein myös sekametsissä, joiden toinen valtapuulaji on tummaetelänpyökki ("Nothofagus dombeyi"). Lajin levinneisyyden pohjoisosissa Chilessä sen seuralaislajeja voivat olla suopapuu ("Quillaja saponaria"), "Cryptocarya alba", "Kageneckia oblonga" ja "Lithrea caustica". Etelämpänä se kasvaa monesti kiilaetelänpyökin ("Nothofagus obliqua") kanssa sekä varsinkin jokilaaksoissa chilenpodokarpuksen ("Prumnopitys andina") kanssa. Etelässä Argentiinassa chilentuoksusetrin seuralaislajistoon kuuluvia puita ja pensaita ovat chilenaraukaria ("Araucaria araucana"), chilenkelasti ("Maytenus boaria"), "Maytenus chubutensis", "Embothrium coccineum", "Lomatia hirsuta" ja useat etelänpyökkilajit ("Nothofagus").


title: Chilentuoksusetri

text: Chilentuoksusetri menestyy usealla eri maannostyypillä. Se on lajina vähemmän vaativa kasvualustansa suhteen kuin monet muut elinalueensa puulajit. Puu kasvaakin levinneisyysalueensa sateisissa eteläosissa usein tuliperäisillä, hiekkakivi- tai graniittikallioilla, joilla kilpailevat lajit eivät selviä, kun taas paremmalla maalla samassa ilmastossa chilentuoksusetri ei yleensä pysty kilpailemaan nopeakasvuisempien etelänpyökkien kanssa. Patagonian arojen reuna-alueiden kallioilla pienikokoiseksi jäävä chilentuoksusetri on usein ainoa paikalla ollenkaan menestyvä puulaji.


title: Chilentuoksusetri

text: Chilentuoksusetriä pidetään jossakin määrin pioneeripuulajina ekologisessa sukkessiossa, koska se levittäytyy nopeasti luonnonmullistusten raivaamille alueille.


title: Chilentuoksusetri

text: Chilentuoksusetrin tuoksuvaa ja kestävää puuta käytetään puurakentamiseen, sisustukseen ja huonekalujen valmistukseen. Lajia on käytetty harvakseltaan myös koristepuuna, ja koristekäyttöön jalostetuista lajikkeista on mainintoja 1800-luvulta, mutta nämä ovat saattaneet sittemmin kadota. Istutettuna laji muodostaa usein luonnonvaraisista puista poikkeavan pystyoksaisen latvuksen, samalla tavalla kuin laajemmin koristepuuna käytetty oregonintuoksusetri ("Calocedrus decurrens").


title: Chilentuoksusetri

text: Kansainvälinen luonnonsuojeluliitto (IUCN) on määritellyt uhanalaisuusluokituksessaan chilentuoksusetrin silmälläpidettäväksi lajiksi. Laji on toistaiseksi ollut suhteellisen runsaslukuinen, mutta jatkuvat metsänhakkuut ovat jatkuvasti supistaneet sen elinalaa. Lisäksi luontaiset chilentuoksusetrimetsät on korvattu monin paikoin istutusmetsillä, joissa kasvatetaan metsäteollisuuden käyttöön pohjoiselta pallonpuoliskolta tuotuja mäntyjä ("Pinus") ja australialaisia eukalyptuksia ("Eucalyptus").


title: Gianluca Pisanello

text: Gianluca Pisanello on italialainen entinen Manorin Formula 1 -tallin insinööri. Pisanello aloitti uransa Toyotalla vuonna 2003. Hän toimi Toyotalla ja Team Lotuksella Jarno Trullin kisainsinöörinä vuodet 2006–2011. Vuonna 2012 hän toimi Caterhamilla Vitali Petrovin kisainsinöörinä. Vuonna 2013 hän toimi tallin pääinsinöörinä. Vuonna 2015 Pisanello siirtyi Manorille pääinsinööriksi.


title: Juan Pablo Ramirez

text: Juan Pablo Ramirez on meksikolainen entinen Manorin Formula 1 -tallin insinööri. Ramirez aloitti uransa Toyotalla vuonna 2009 toimien Timo Glockin ja Kamui Kobayashin kisainsinöörinä. Vuosina 2010–2012 hän toimi Caterhamilla Heikki Kovalaisen ja 2013 Giedo van der Garden kisainsinöörinä. Vuonna 2016 hän toimi Manorin pääinsinöörinä.


title: Sean Day

text: Sean Day (s. 9. tammikuuta 1998 Leuven, Belgia) on belgialaissyntyinen kanadalais-yhdysvaltalainen jääkiekkopuolustaja, joka edustaa NHL-seura New York Rangersin organisaatiota. Elite Prospects -sivuston Curtis Joen mukaan Day on kahden suunnan puolustaja, jonka taitotaso on CHL:n eliittiä. Hän karvaa ahneesti, laukoo kovaa ja antaa hyviä syöttöjä. Joe mainitsee Dayn myös kokonaisvaltaiseksi ja innokkaaksi puolustajaksi, jolla on kuitenkin kehitettävää pienissä asioissa, joita syntyy ajoittain paineen alla.


title: Sean Day

text: Day syntyi kanadalaisille vanhemmille Belgiassa, kun hänen isänsä Keith työskenteli kansainvälisessä kemikaaliyhtiössä. Day asui sittemmin muutamia vuosia myös Singaporessa, jossa hän luisteli ensimmäisen kerran ostoskeskuksessa sijainneessa jääkiekkokaukalossa. Day muutti perheineen 4-vuotiaana Yhdysvaltain Michiganin Rochesteriin. Hänen kasvattajaseuransa on Detroit Little Caesars. Kauden 2011–2012 Day pelasi Honeybakedin junioreissa ja kauden 2012–2013 Compuressa, jossa hän toimi joukkueensa kapteenina.


title: Sean Day

text: Mississauga Steelheads varasi Dayn koko OHL:n varaustilaisuuden neljäntenä pelaajana kesällä 2013. Koska hän koki itsensä lähtökohtaisesti kanadalaiseksi, Day halusi muuttaa Kanadaan ja siirtyä pelaamaan sinne. Hän siirtyi kaudeksi 2013–2014 suoraan Steelheadsin OHL-joukkueeseen, joten Daysta tuli historian neljäs pelaaja, joka sai poikkeusluvalla pelata 15-vuotiaana CHL:ssä. Häntä aiemmin luvan ovat saaneet ainoastaan John Tavares (2005), Aaron Ekblad (2011) ja Connor McDavid (2012), joista jokainen on myöhemmin . Dayn tulokaskausi OHL:ssä toi 60 runkosarjaottelussa tehot 6+10=16 ja neljässä playoff-ottelussa yhden syöttöpisteen. Hänet valittiin kauden päätteeksi liigan tulokkaiden toiseen tähdistökentälliseen.


title: Sean Day

text: Kaudella 2014–2015 Day teki OHL:n runkosarjassa 36 tehopistettä ja kaudella 2015–2016 22 tehopistettä. Hän pelasi jälkimmäisen kauden aikana myös CHL Top Prospects Gamessa. New York Rangers varasi Dayn lopulta kolmannella kierroksella 81. pelaajana . Hänestä tuli kaikkien aikojen ensimmäinen NHL:ään varattu belgialaissyntyinen pelaaja. Tosin samassa varaustilaisuudessa Dayta vain kaksi varausnumeroa myöhemmin varattiin myös historian ensimmäinen Belgiassa kiekko-oppinsa saanut pelaaja; maalivahti Wouter Peeters.


title: Sean Day

text: Kesken kauden 2016–2017, lokakuussa 2016 Mississauga Steelheads kauppasi Dayn, kesän 2019 kolmannen kierroksen ja kesän 2017 kuudennen kierroksen varausvuorot Windsor Spitfiresiin vaihdossa vuosien 2017 ja 2018 toisen kierroksen sekä kesän 2019 viidennen kierroksen ja kesän 2020 kolmannen kierroksen varausvuoroihin. Hän oli Spitfiresin eniten maaleja tehnyt puolustaja 12 osumallaan. Pudotuspeleissä Day jakoi joukkueen sisäisen tehotilaston voiton Julius Nättisen kanssa lukemalla +5. Spitfiresin kausi OHL:ssä päättyi neljännesvälieriin, mutta joukkue osallistui kuitenkin isäntäjoukkueena Memorial Cup -lopputurnaukseen, jonka Spitfires voitti.


title: Sean Day

text: Maaliskuussa 2017 Day teki kolmivuotisen tulokassopimuksen New York Rangersin kanssa.


title: Sean Day

text: Day pelasi World U-17 Hockey Challengessa kahdesti vuonna 2014 edustaen Canada Ontarion joukkuetta tammikuun turnauksessa ja Canada Redin joukkuetta marraskuun turnauksessa.


title: Sean Day

text: Dayn isoveli Graham pelaa hyökkääjänä Johnson & Wales Universityn yliopistojoukkueessa. Graham on syntynyt Yhdysvalloissa.


title: Onnea oi verratonta

text: Onnea oi verratonta on ruotsalaisen kirjakauppiaan ja vapaakirkollisen saarnaajan Svenning Johanssonin (1827-1898) kirjoittama hengellinen laulu vuodelta 1855.


title: Onnea oi verratonta

text: Laulun melodia on skandinaavinen kansansävelmä.


title: On luotu mulle koti taivainen

text: On luotu mulle koti taivainen on Antreasta kotoisin olevan lestadiolaissaarnaaja Antti Ruposen (1881-1954) hengellinen laulu, joka julkaistiin Siionin lähetyslehdessä vuonna 1934.


title: On luotu mulle koti taivainen

text: Laulun melodia on Einari Junturan säveltämä. Juntura toimi kanttorina Kemin seurakunnassa. Pentti Seppänen yhdisti tekstin ja sävelmän toisiinsa vuonna 1950 ilmestyneessä Siionin laulujen nuottipainoksessaan.


title: Henkensä antoi hän, kaikki ken loi

text: Henkensä antoi hän, kaikki ken loi on Gustaf Skinnarin kirjoittama laulu vuodelta 1888. Skinnari kirjoitti laulunsa Psalmin 76 sanoman pohjalta.


title: Henkensä antoi hän, kaikki ken loi

text: Laulun sävelmä on suomalainen toisinto Heinrich Albertin sävelmästä. Toisinnon on merkinnyt muistiin Toivo Kuula isänsä Matti Kuulan laulamana.


title: Oi rakas Jeesus, milloin saavutkaan

text: Oi rakas Jeesus, milloin noudat sä on ruotsalaisen kansakoulunopettaja Nils Frykmanin kirjoittama hengellinen laulu. Sen on suomentanut O.H. Jussila vuoden 1916 Siionin lauluihin.


title: Nyt kiitosvirteni riemuin laulan

text: Nyt kiitosvirren mä riemuin laulan on laajalti tunnettu hengellinen laulu etenkin herätysliikkeiden parissa. Norjalainen pappi Lars Oftedal (1838-1900) kirjoitti laulun sanat vuonna 1874 Fredrik Engelken laulun (1872) pohjalta. Engelken laulu (Vi äro köpta och återlösta) on myös sekin käännetty suomeksi ("Me oomme ostetut ja lunastetut"). Oftedalin versio käännettiin suomeksi vuonna 1920.


title: Nyt kiitosvirteni riemuin laulan

text: Laulun melodia on toisinto norjalaisesta kansansävelmästä. Pohjoismaisissa virsikirjoissa onkin erilaisia muunnoksia kyseisestä melodiasta (esim. Virsikirja nro 925 "Maa järkkyy, murtuu").


title: Norbert Kreyer

text: Norbert Kreyer (s. 18. maaliskuuta 1952) on saksalainen entinen Toyotan Formula 1 -tallin insinööri. Kreyer työskenteli Toyotalla vuodesta 1997 lähtien eri tehtävissä. Viimeisimpänä hän työskenteli tallin insinööriosaston johtajana. Hän sai potkut tallista loppuvuodesta 2004.


title: Kotini on taivahassa

text: Kotoni on taivahassa on Leonard Typön vuonna 1902 "Siionin kansan matkalaulut"-kokoelmassa julkaistu laulu.


title: Kotini on taivahassa

text: Laulun melodia on suomalainen kansansävelmä. Laulu on käännetty sekä ruotsiksi että englanniksi.


title: Punanokkatoko

text: Punanokkatoko ("Tockus erythrorhynchus") on sarvinokkien heimoon kuuluva lintu. Sitä tavataan eteläisestä Mauritaniasta läpi Somalian koilliseen Tansaniaan. Punanokkatokon viisi alalajia on nyttemmin erotettu omiksi lajeikseen, "kempi", "erythrorhynchus", "ruahae", "rufirostris" ja "damarensis". IUCN luokittelee lajin elinvoimaiseksi, mutta sisällyttää siihen kaikki taksonit paitsi "damarensiksen".


title: Punanokkatoko

text: Lajin pääasiallisia elinalueita ovat kuivat metsät ja savannit, mutta myös pensaikkoalueet aina parin kilometrin korkeuteen saakka.


title: Kraftwerke Oberhasli

text: Kraftwerke Oberhasli AG (KWO) on sveitsiläinen sähköntuotantoyhtiö, jonka voimalaitokset ja tekojärvet sijaitsevat Aarejoen latvoilla Bernin kantonissa. Yhtiön kotipaikka on Innertkirchen. KWO:n omistajia ovat Bernin kaupungin energiayhtiö BKW, Bernin vesi- ja sähkölaitos, Baselin kaupungin tekninen laitos ja Zürichin kaupunki. Yhtiön liikevaihto on vuosittain noin 160 milj. Sfr ja tuotetun sähkön määrä noin 2,2 TWh. Osa KWO:n voimalaitoksista on pumppuvoimalaitoksia, jotka kuluttavat sähköä vuosittain noin 0,6 TWh, joten nettosähkötuotanto on noin 1,6 TWh vuodessa.


title: Kraftwerke Oberhasli

text: Kraftwerke Oberhaslin voimalaitokset ja niihin liittyvä vesistöjärjestelmä tekojärvineen ja vesitunneleineen sijaitsevat Guttannenin ja Innertkirchenin kunnissa, Haslitalin laaksossa. Tekojärviä käytetään jäätiköiden sulamisvesien keräämiseen ja toisaalta pumpatun veden varastoaltaana. Isoimmat tekojärvet ovat Grimselsee, Oberaarsee, Räterichsbodensee ja Gelmersee, jotka sijaitsevat 1 800–2 300 metrin korkeudessa Bernin ja Urin Alpeilla.


title: Kraftwerke Oberhasli

text: KWO:n voimalaitosten nimellinen sähköntuotantoteho on yhteensä 1 368 MW ja pumppausteho 424 MW. Voimalaitoksia on yhteensä 12 kappaletta.


title: Kraftwerke Oberhasli

text: KWO harjoittaa junaliikennettä omistamallaan rautatiellä välillä Meiringen–Aareschlucht–Innertkirchen (Meiringen–Innertkirchen-Bahn, MIB). Radan pituus on viisi kilometriä. Se on kapearaiteinen (1 000 mm) ja sähköistetty (1 200 Vdc). Juna kulkee noin 30 minuutin välein ympäri vuoden. Matka-aika on 10–12 minuuttia.


title: Kraftwerke Oberhasli

text: Osa voimalaitosyhtiön köysiradoista on julkisessa käytössä lähinnä kesäkaudella. Radat on rakennettu voimalaitosten ja patolaitteistojen rakentamisen yhteydessä. Ratoja on useita Haslitalissa ja Gadmentalissa.


title: Peraia

text: Peraia tai Peraía voi tarkoittaa seuraavia:


title: Erillinen pataljoona 17 (jatkosota)

text: Erillinen Pataljoona 17 oli jatkosodan aikainen Suomen puolustusvoimien joukko-osasto, joka perustettiin vuoden 1944 huhtikuussa. (Huom. talvisodassa toimi samanniminen pataljoona Sallan suunnalla). Perustaminen tapahtui erottamalla Jalkaväkirykmentti 51:n 1. pataljoona omaksi joukko-osastokseen nimellä Erillinen Pataljoona 17. Tämä liittyi osana joukkojen ikärakenteen muuttamiseen siten, että kussakin pataljoonassa oli eri ikäistä väkeä. Muutos suoritettiin vaihtamalla joukkoja tämän pataljoonan ja Jalkaväkirykmentti 9 sekä Jalkaväkirykmentti 30 kanssa.


title: Erillinen pataljoona 17 (jatkosota)

text:
Pataljoonan komentajana toimi kapteeni Niilo Hakulinen
Perustamisvaiheessa Er. P 17 oli sijoitettuna Aunuksen kannakselle Äänisjärven eteläpuolelle. Pataljoona osallistui 7. Divisioonan mukana torjuntataisteluihin jatkosodan loppuun asti.


title: Pedro Caixinha

text: Pedro Caixinha (s. 15. lokakuuta 1970) on portugalilainen jalkapallovalmentaja ja entinen maalivahti.


title: Pedro Caixinha

text: Caixinha teki peliuransa Portugalin alasarjoissa. Hän edusti maalivahtiurallaan muun muassa kotikaupunkinsa CD Bejaa. Caixinha lopetti pelaajauransa vuonna 1999 ja jatkoi uraansa jalkapallon parissa Bejan juniorivalmentajana. Kaudeksi 2003/04 Caixinha siirtyi amatööriseura CF Vasco da Gama Vidigueiran päävalmentajaksi. Kauden jälkeen Caixinha aloitti yhteistyön José Peseiron kanssa. Hän työskenteli Peseiron apulaisvalmentajana kuusi vuotta Sportingissa, Al-Hilalissa, Panathinaikosissa, FC Rapid Bukarestissa ja Saudi-Arabian jalkapallomaajoukkueessa.


title: Pedro Caixinha

text: Päävalmentajadebyyttinsä aikuisten tasolla Caixinha teki kaudella 2010/11 UD Leiriassa. Hän luotsasi seuran debyyttikaudellaan Liga Sagresissa hienosti sijalle 10. Hän erosi yllättäen tehtävistään kauden 2011/12 alussa seuran palkanmaksuongelmien vuoksi. Pian Leiriasta lähtönsä jälkeen Caixinha siirtyi CD Nacionalin päävalmentajaksi. Hän luotsasi seuran kaudella 2011/12 liigassa seitsemänneksi. Caixinha jätti seuran lokakuussa 2012 surkeasti alkaneen kauden vuoksi.


title: Pedro Caixinha

text: Tammikuussa 2013 Caixinhan ura jatkui Meksikossa Santos Lagunan päävalmentajana. Caixinhan johdolla Santos voitti kaudella 2014 Meksikon cupin Apertura-mestaruuden ja kaudella 2015 liigan Clausura-mestaruuden. Hän luotsasi vuonna 2013 Santosin myös CONCACAF Champions Leaguen loppuotteluun, jossa joukkue kuitenkin taipui CF Monterreylle 4–2. Caixinhan menestyksekäs Santos-pesti huipentui kaudella 2015, kun Santos voitti Meksikon kauden päättäneen mestaruusturnauksen. Hän jätti tehtävänsä elokuussa 2015.


title: Pedro Caixinha

text: Joulukuun lopussa 2015 Caixinhasta tuli Qatar Stars Leaguessa pelanneen Al-Gharrafan päävalmentaja. Caixinha luotsasi Al-Gharrafan liigan yhdeksänneksi kauden 2015/16 päätteeksi. Maaliskuussa 2017 hän jätti liigassa neljäntenä olleen seuransa ja siirtyi kolmivuotisella sopimuksella Skotlannin Valioliigan Rangersin päävalmentajaksi. Rangers hävisi Caixinhan alaisuudessa vain kaksi 10 viimeisestä liigaottelusta ja sijoittui kauden päätteeksi kolmanneksi. Kausi 2017/18 alkoi kuitenkin katastrofaalisesti, kun Rangers putosi Eurooppa-liigasta jo karsintavaiheessa luxemburgilaiselle puoliammattilaisjoukkue FC Progrès Niederkornille. Paineet Caixinhan harteilla kasvoivat, kun alkukauden tasapelit ja kaksi tappiota pudottivat Rangersin 10 kierroksen jälkeen liigassa neljänneksi jo kahdeksan pisteen päähän Celticistä. Kun Rangers vielä putosi Skotlannin liigacupissa välierissä Motherwellille, sai Caixinha potkut tehtävistään 26. lokakuuta 2017. Hän ennätti toimia seuran päävalmentajana vain 229 päivää ja on lyhytaikaisin Rangersin päävalmentaja.


title: Lemonsoft

text: Lemonsoft Oy on suomalainen ohjelmistoyritys, joka myy ja kehittää toiminnanohjausjärjestelmiä. Lemonsoftin toimipaikat sijaitsevat Vaasassa, Vantaalla, Tampereella, Turussa sekä Joensuussa. Vuonna 2006 perustetun Lemonsoftin liikevaihto on yli 8 miljoonaa euroa, ja yrityksellä on yli 60 työntekijää. Lemonsoft tarjoaa monipuolisia toiminnanohjausjärjestelmiä, jotka soveltuvat useiden eri alojen yritysten käyttöön.


title: Lemonsoft

text: Yli 3 500 yritystä käyttää Lemonsoft-toiminnanohjausjärjestelmää.


title: Yrjö Viitasaari

text: Yrjö Johannes Viitasaari (s. 6. kesäkuuta 1941 Lapua) on suomalainen kenraalimajuri evp.


title: Yrjö Viitasaari

text: Viitasaari syntyi tarkastaja Arvo Viitasaaren ja Erika Ruuthin perheeseen. Hänen puolisonsa vuodesta 1965 on Liisa Rodas. Myös heidän pojastaan Markusta (s. 1969) tuli ammattiupseeri.


title: Yrjö Viitasaari

text: Viitasaari tuli ylioppilaaksi Vaasan lyseosta 1961, Kadettikoulusta hän valmistui 1965 ja Sotakorkeakoulusta 1975. Viitasaari toimi opetusupseerina ja komentotoimiston päällikkönä Kaartin pataljoonassa 1965–1967, toimistoupseerina Viestikoelaitoksella 1967–1973, Pääesikunnan opetusosastolla toimistoupseerina ja toimistoesiupseerina 1975–1980 ja apulaissotilasasiamiehenä Moskovassa 1980–1983. Pääesikunnan tiedusteluosaston toimistoesiupseeri ja toimistopäällikön sijainen hän oli 1983–1985 ja Viestikoelaitoksen johtaja 1985–1988. Pääesikunnan tiedusteluosaston päällikkönä Viitasaari toimi 1989–1990 ja tiedustelupäällikkönä vuodesta 1990. Tästä tehtävästä Viitasaari jäi eläkkeelle vuonna 2001.


title: Yrjö Viitasaari

text: Viitasaari ylennettiin vänrikiksi 1962, luutnantiksi 1964, yliluutnantiksi 1968, kapteeniksi 1971, majuriksi 1976, everstiluutnantiksi 1985, everstiksi 1990, prikaatikenraaliksi 1996 ja kenraalimajuriksi 1998.


title: Parhaat 2

text: Parhaat 2 voi tarkoittaa:


title: Saattokeikka (suomalainen elokuva)

text: Saattokeikka on vuonna 2017 ensi-iltansa saanut suomalainen elokuva, jonka on ohjannut Samuli Valkama.


title: Eksoribonukleaasit

text: Eksoribonukleaasit ovat hydrolaaseihin tai transferaaseihin kuuluvia entsyymejä. Ne katalysoivat RNA-molekyylin hajotusta, joko hydrolyyttisesti, jolloin niistä muodostuu sokerifosfaatti ja lyhentynyt RNA-ketju tai fosforolyyttisesti, jolloin entsyymi hajottaa RNA-ketjun ja sokerifosfaattijohdannaiseen liittyy fosfaatti-ioni, jolloin muodostuu sokeripyrofosfaatti ja lyhentynyt RNA-ketju. Nimitys eksoribonukleaasit tulee siitä että ryhmän entsyymit hajottavat RNA-ketjua ketjun päästä, toisin kuin endoribonukleaasit, jotka hajottavat RNA-ketjun sen keskeltä.


title: Eksoribonukleaasit

text: Eksoribonukleaaseja esiintyy kaikissa niin esi- kuin aitotumaisissakin eliöissä. Niiden tehtävä on hajottaa RNA:ta, kun esimerkiksi tiettyä lähetti-RNA:ta ei enää tarvita tai mikäli RNA on virheellinen. Reaktiossa muodostuvat nukleotidisokerifosfaatit voidaan käyttää uudelleen RNA-molekyylien muodostamiseen. Eksoribonukleaasit jaetaan kuuteen alaryhmään sen perusteella, miten niitä esiintyy eliöissä, reaktiotyypin mukaan ja reaktion etenemissuunnan mukaan. Eksoribonukleaasit voivat hajottaa RNA-molekyyliä alkaen 3'-suunnasta eli sokerimolekyyliin päättyvästä päästä ja edetä kohti fosfaattiryhmään päättyvää päätä eli 5'-päätä. Näitä entsyymejä kutsutaan 3'→5'-eksoribonukleaaseiksi ja niitä esiintyy sekä esi- että aitotumaisissa soluissa. Aitotumaisilla eliöillä on lisäksi 5'→3'-eksoribonukleaaseja, jotka hajottavat RNA:ta fosfaattipäästä edeten kohti sokeripäätä.


title: Hardcore ’03

text: Hardcore ’03 on suomalaisten hardcore punk -yhtyeiden kappaleita sisältävä kokoelma-albumi, joka julkaistiin vuonna 2006. Albumista julkaistiin rajoitettu käsin numeroitu 350:n kappaleen painos, ja sen kustantajina toimivat Kämäset levyt, Roku Records, S.U.P.O. Records sekä Tuska ja Ahdistus.


title: Gerard Lecoq

text: Gerard Lecoq (s. 12. heinäkuuta 1958) on ranskalainen entinen Toro Rosson Formula 1 -tallin mekaanikko. Lecoq aloitti uransa Sauberilla testitiimin päämekaanikkona vuonna 1994. Vuonna 2000 hän siirtyi Toyotalle päämekaanikoksi, jossa työskenteli kauden 2009 loppuun saakka. Vuosina 2010–2011 hän toimi Toro Rosso tallin päämekaanikkona.


title: Högt över havet

text: Högt över havet on ruotsalainen iskelmä vuodelta 1987. Sen on säveltänyt ja sanoittanut Lasse Holm. Suomalainen Arja Saijonmaa esitti sävelteoksen Melodifestivalen-kilpailussa 1987 ja se sijoittui toiseksi. Teos voitti samana vuonna OGAE Second Chance Contest -kilpailun.


title: Högt över havet

text: "Högt över havet" -single julkaistiin seitsentuumaisena ja sen b-puolella on kappale "Millioner rosor", joka on ruotsinkielinen versio latvialaisesta iskelmästä "Dāvāja Māriņa". "Högt över havet" on saman nimisen, niin ikään 1987 julkaistun musiikkialbumin avausraita.


title: Högt över havet

text: "Högt över havet" oli Svensktoppen-musiikkilistan kärjessä useita viikkoja keväällä 1987. Sverigetopplistanille kappale nousi 11. maaliskuuta 1987 sijalle 14, joka oli sen korkein sijoitus kyseisellä listalla.


title: Högt över havet

text: Nopeatempoinen "Högt över havet" on rakenteeltaan tyypillinen iskelmä ensimmäisen kertosäkeen jälkeisellä välisoitolla maustettuna: intro → säkeistö → silta → kertosäe → välisoitto → säkeistö → silta → kertosäe (ei loppuhäivytystä). Sanoituksessa minä-kertoja pyrkii yhteyteen henkilön kanssa, josta hän on romanttisesti kiinnostunut. Sähköteknisiä ja maantieteellisiä metaforia on runsaasti: "kan vi få kontakt nu, genom hjärtats telegrafi", "plus når minus och lyckan är (g)jord" ja "våra zoner är laddade fält".


title: Lasse Holm

text: Lars-Eric Gustav "Lasse" Holm (9. joulukuuta 1943 Tukholma) on ruotsalainen laulaja-lauluntekijä ja pianisti.


title: Lasse Holm

text: Lasse Holm vaikutti 1960-luvulla pop- ja rockyhtyeissä Doug and the Millsmen, The Spacemen ja The Moonlighters (viimeksimainitussa pseudonyymillä "Larry Moon"). 1980-luvulla Holm kuului Chips-nimiseen yhtyeeseen sekä country-yhtye Rankarnaan, joka esiintyi yhdessä Mats Rådbergin kanssa.


title: Lasse Holm

text: Holm on tullut tunnetuksi ennen kaikkea ruotsalaiseen Melodifestivalen-televisio-ohjelmaan tekemistään sävellyksistä. Musiikkiuransa ohella Holm on juontanut useita televisio-ohjelmia.


title: Lasse Holm

text: Vuonna 2015 ilmestyi muistelmateos "En hel massa Lasse".


title: Pascal Vasselon

text: Pascal Vasselon (s. 20. maaliskuuta 1963) on ranskalainen entinen Toyotan Formula 1 -tallin tekninen johtaja. Vasselon työskenteli rengasvalmistaja Michelinin teknisenä johtana vuosina 2000–2004. Vuonna 2005 hän siirtyi Toyotalle vastaamaan rengaspuolen toimivuudesta. Huhtikuussa 2006 hänet ylennettiin tallin tekniseksi johtajaksi korvaten tehtävässään Mike Gascoynen.


title: Taiichi Ōno

text: Taiichi Ōno (, 1912 – 28. toukokuuta 1990, Toyota) oli japanilainen Toyota Motor Corporationilla työskennellyt tuotantomenetelmien asiantuntija, joka kehitti vallankumouksellisen Just-In-Time -järjestelmän (kanban).


title: Taiichi Ōno

text: Ōno aloitti työskentelyn Toyotalla vuonna 1932, valmistuttuaan Nagoyan teknillisestä opistosta. Noin kahdenkymmenen vuoden kuluttua hän alkoi soveltaa kehittämäänsä tuotantokustannusten säästömenetelmää. Ōno työskenteli aluksi päällikkönä Toyotan kokoonpanolinjalla, mutta yleni pian johtoportaaseen, kun hänen asiantuntemuksensa tunnistettiin. Ōnon Just-In-Time -metodi nosti vararikon partaalla käyneen Toyotan maailman kolmanneksi suurimmaksi autonvalmistajaksi. Ōnon menetelmän perusajatus oli, että osia valmistettiin vain tarvittava määrä ja vain sitä mukaa kuin niitä tarvittiin tuotantolinjan seuraavassa työvaiheessa.


title: Taiichi Ōno

text: Ōnosta tuli Toyotan varatoimitusjohtaja vuonna 1975. Hän jäi eläkkeelle vuonna 1978, mutta pysyi yhtiön konsulttina aina vuoteen 1982 asti. Ōno on kirjoittanut suositut liikkeenjohdon kirjat "Toyota Production System" (1978), "Workplace Management" (1984) ja "Just-in-Time for Today and Tomorrow" (1988).


title: Christiaan Tonnis

text: Christiaan Dirk Tonnis (s. 5. kesäkuuta 1956 Saarbrücken) on saksalainen taidemaalari, videotaiteilija ja kirjailija. Hän edustaa tyylillisesti symbolismia ja realismia.


title: Hyperdimension Neptunia (pelisarja)

text: Hyperdimension Neptunia () on japanilaisen Idea Factoryn kehittämä roolipelisarja.


title: Hyperdimension Neptunia (pelisarja)

text: Sarja sisältää parodiaa videopeliteollisuudesta. Esimerkiksi tapahtumat sijoittuvat maailmaan nimeltä "Gamindustri" (, sanaleikki ).


title: Hyperdimension Neptunia (pelisarja)

text: Päähenkilön nimi perustuu julkaisemattomaan Sega Neptune -pelikonsoliin.


title: Hyperdimension Neptunia (pelisarja)

text: Sarjan kehittäjä Mizuno Naoko mainitsee parodian vähäisen määrän yhdeksi motivaatioksi sarjan suunnittelussa:


title: Hyperdimension Neptunia (pelisarja)

text: Päähahmot ovat "Console Patron Unit (CPU)", jotka ovat vastuussa omasta alueestaan. Päähahmot ovat antropomorfismeja ja perustuvat/parodioivat jotakin videopelikonsolia:Pelisarjaan perustuen on tehty manga .


title: Hyperdimension Neptunia (pelisarja)

text: Pelisarjaan perustuen on tehty myös anime-sarja ("Choujigen Game Neptune The Animation").


title: Syväoppiminen

text: Syväoppiminen () on tekoälyn oppimismenetelmä, jossa hyödynnetään usean kerroksen neuroverkkoja.


title: Syväoppiminen

text: Syväoppimisen tavoitteena on luoda algoritmin avulla neuroverkko, joka pystyy ratkaisemaan sille annetut ongelmat. Syväoppimista käytetään erityisesti sellaisten ongelmien ratkaisemiseen, joissa perinteisillä menetelmillä tehdyt ratkaisut vaatisivat erittäin monimutkaisia sääntöjä. Syväoppimista käytetään esimerkiksi puheen, kuvien ja tekstien tunnistamiseen tai käsittelyyn.


title: Syväoppiminen

text: Syväoppiminen on edistynyt hyvin nopeasti 2010-luvulla, kun neuroverkkojen algoritmit ovat kehittyneet paremmiksi ja tietokoneiden laskentateho on kasvanut. Varhainen läpimurto saavutettiin lokakuussa 2012, kun kanadalaisen neuroverkkojen kehittäjän Geoffrey Hintonin oppilaat voittivat ImageNet-kuvantunnistuskilpailun ennätystuloksella, ja heidän neuroverkkonsa tunnisti kuvia tuplasti tarkemmin kuin toiseksi sijoittunut kilpaileva tekoäly.


title: Syväoppiminen

text: Syväoppiminen perustuu keinotekoisiin hermoihin, jotka muodostavat usean kerroksen neuroverkon. Hermot eli neuronit laskevat numeerisen tuloksen yhdestä tai useammasta numeerisesta, muilta neuroneilta tai syötteestä saadusta hermoärsykkeestä, perustuen sisäiseen painoarvoon.


title: Syväoppiminen

text: Ensimmäisenä neuroverkkon rakenne suunnitellaan ja painoarvot alustetaan. Alustettava painoarvo voi olla neuroneissa ennalta määritetty muuttumaton arvo tai satunnaislukugeneraattorilla arvottu luku.


title: Syväoppiminen

text: Oppimisessa neuroverkolle syötetään ennalta luokiteltuja näytteitä. Neuroverkon tuottamien arvojen ja näytteen luokittelun perusteella, neuronien painoarvoja muutetaan siten, että neuroverkko tuottaisi syötteen luokittelun mukaisen tuloksen.


title: Syväoppiminen

text: Syväoppiminen on vielä uutta, mutta sen odotetaan tulevan käytännön sovelluksiin. Syväoppimisen avulla joidenkin työtehtävien rutiiniluonteisin osa voidaan hoitaa vähintään puoliautomaattisesti, minkä avulla saavutetaan säästöjä. Syväoppimista hyödynnetään jo erityisesti tehtävissä, joissa täytyy ymmärtää puhetta tai kirjoitettua tekstiä, tai tulkita kuvamateriaalia.


title: Syväoppiminen

text: Hyvä esimerkki syväoppimisen eduista on kuvantunnistus. Syväoppimisessa ei tarvitse luoda tunnistamiseen vaadittavaa suurta määrää ohjelmallisia sääntöjä. Neuroverkolle vain syötetään suuri määrä luokiteltuja valokuvia halutusta aihepiiristä, ja järjestelmä säätää neuroverkon toimintaa niin, että tunnistustarkkuus paranee kohti maksimia. Esimerkiksi kissat voidaan nykyisin tunnistaa kuvista jo 90 prosentin tarkkuudella. Syväoppiminen myös paranee mitä enemmän ja parempaa dataa järjestelmälle annetaan.


title: Syväoppiminen

text: Toinen syväoppimisen sovellus on esineiden poimiminen, joka on aina ollut vaikea opettaa robotille. Syväoppimisen avulla MIT-yliopisto pystyi parantamaan robotin kykyä poimia esineitä pudottelematta.


title: Syväoppiminen

text: Terveydenhuollossa syväoppimista testataan auttamaan lääkäreitä diagnosoimaan sairauksia poitilaan terveystietojen ja testitulosten perusteella.


title: Syväoppiminen

text: Internetin keskustelupalstoja on mahdollista moderoida koneoppimisen järjestelmillä, ja chat-järjestelmissä niitä voidaan hyödyntää asiakkaiden tiedusteluihin vastaamisessa.


title: Syväoppiminen

text: Google on yksi syväoppimisen soveltamisen edelläkävijöistä. Google aloitti syväoppimisen tutkimisen Google Brain -projektillaan vuonna 2011. Seuraavana vuonna yhtiö ilmoitti rakentaneensa neuroverkon, joka toimi 16 000 tietokoneella ja pystyi tunnistamaan kissoja kuvista sen jälkeen kun sille oli näytetty 10 miljoonaa kuvaa. Vuonna 2014 Google osti brittiläisen syväoppimisstartup-yrityksen nimeltä DeepMind. Google on käyttänyt syväoppimista indeksoimiensa kuvien tehokkaampaan luokitteluun ja parantaakseen siten hakutuloksia. Google on käyttänyt menetelmää myös epätäydellisten kuvien täydentämisessä muiden samankaltaisten kuvien pohjalta. Videopalvelussaan Google pystyy luomaan syväoppimisen avulla automaattisia yhteenvetoja ja turvallisuusvaroituksia. Googlen puheentunnistustekoäly käyttää syviä neuroverkkoja oppiakseen ymmärtämään puhuttuja käskyjä ja kysymyksiä. Google Brainiin on sisällytetty myös Googlen käännöspalvelu, ja koko järjestelmä kirjoitettiin uudelleen ja siirrettiin uuteen syväoppimisympäristöön nimeltä Google Neural Machine Translation. Google käyttää syväoppimista myös YouTube-suositustensa parantamiseen: neuroverkot tutkivat kaiken mahdollisen käyttäjien tavoista ja mieltymyksistä ja opettelevat päättelemään, mikä saisi heidät jatkamaan videoiden katselua. Vuonna 2015 Google muutti syväoppimiseen keskittyvän TensorFlow-ohjelmointialustansa avoimeen lähdekoodiin. Googlen robottiauto Waymo on käyttänyt syväoppimisalgoritmeja. Deep Mind tutkii terveydenhuoltoprojekteja, joissa etsitään keinoja havaita silmävammoja ja syöpäkasvaimia aikaisissa vaiheissa.


title: Syväoppiminen

text: DeepMind käytti vuonna 2014 "syvää vahvistusoppimista" opettamaan tekoälylle tietokonepelien pelaamista. Menetelmä yhdisti vahvistusoppimisen syvän neuroverkon harjoittamiseen. Vuonna 2016 DeepMindin AlphaGo-ohjelma löi ensimmäisenä maailman parhaat ihmispelaajat lautapeli gossa. AlphaGo yhdisti tavanomaisen tekoälyn logiikan syväoppimisen tuottamaan intuitiiviseen tehoon, joka on gossa erityisen tärkeää. Tuloksena oli ylivoimainen itseoppinut ohjelma, jonka siirtoja on kuvattu yhtä aikaa vahvoiksi ja erittäin intuitiivisiksi. DeepMindin seuraava ohjelma AlphaZero opetteli vuonna 2017 yhdessä vuorokaudessa syviä neuroverkkoja käyttäen pelaamaan shakkia paremmin kuin maailman vahvimmat shakkiohjelmat. Ohjelman menestys perustui sen ihmismäiseen tapaan valikoida siirrot pelkän raa'an laskemisen sijaan.


title: Syväoppiminen

text: Syväoppiminen ei kykene oppimaan käsitteitä, vaan ainoastaan käsitteiden ilmentymiä. Esimerkiksi videopeliä pelaamaan oppinut neuroverkko saattaa oppia toimimaan tietyllä tavalla, joka voidaan ilmaista yksinkertaisena sääntönä, mutta tämä sääntö ei neuroverkosta ole käytännössä luettavissa. Tässä mielessä syväoppiminen on varsin pinnallista, ja syväoppimisella saatuja tuloksia on helppo hämätä esimerkiksi muuttamalla syötettä siten, että se vain vähän poikkeaa opetuksessa käytetystä datasta. Oppimisen tuloksiin ei myöskään voi tästä syystä luottaa .


title: Syväoppiminen

text: Kuvantunnistuksessa syväoppimisen on uskottu oppivan kuvissa esiintyviä käsitteitä, kuten 'koira' tai 'kissa', mutta neuroverkon herkkyys pienille kuvan muutoksille, joilla koira saadaankin luokiteltua kissaksi, osoittaa, että tämä ei pidä paikkansa. Lisäksi neuroverkon syvyyden lisääminen ei juurikaan auta luokittelun saamiseksi luotettavammaksi .


title: Syväoppiminen

text: Syväoppimisen yksi ongelma on se, että tekoäly ei osaa yhdistää asioita kokonaisuuksiin, sillä syväoppimisessa ei ole kokonaisrakennetta, johon tietoja voisi yhdistää. Tästä seuraa vaikeuksia objektien erottamisessa, mikä voi vaikeuttaa esimerkiksi robottiauton kykyä tunnistaa edessään olevia kohteita. Myös puheen ja tekstin tunnistamisessa neuroverkkomallit ovat rajoittuneita, sillä niiden pään sisällä ei ole samanlaista rikasta mallia maailmasta kuin ihmisen päässä. Syväoppiminen vaatii lisäksi ihmisen ohjaamaan oppimista, mikä edellyttää suuren pohjamateriaalin luokittelua.


title: Syväoppiminen

text: Syväoppimista pyritään kehittämään yhdistämällä siihen ihmisaivojen toiminnasta opittuja tekniikoita, jotta tekoäly pystyisi oppimaan itsenäisemmin ja hahmottamaan ympärillään olevaa maailmaa. Tavoitteena pitkällä tähtäimellä on luoda yleiskäyttöinen tekoäly, joka pystyy hoitamaan itsenäisesti erilaisia tehtäviä. Tämän on arveltu johtavan siihen, että tekoäly vie jopa 30–50 prosenttia nykyisistä työpaikoista parissakymmenessä vuodessa, mikä saattaa aiheuttaa merkittäviä yhteiskunnallisia ongelmia mutta voi toisaalta lisätä tuottavuutta ja kasvattaa elintasoa.


title: Fairphone 2

text: Fairphone 2 (lyhyemmin FP2) on Fairphonen kehittämä kestävän kehityksen periaatteiden mukaisesti valmistettu älypuhelin. Fairphone mainostaa puhelinta modulaariseksi, mutta se ei varsinaisten modulaaristen puhelinten tavoin koostu valmiiksi suunnitelluista, vaihdettavista paloista. Fairphone 2:n osat on kuitenkin helppo vaihtaa itse.


title: Fairphone 2

text: Fairphone 2 koostuu kuudesta moduulista, jotka ovat vaihdettavissa helposti ilman teknistä osaamista. Puhelimesta on vaihdettavissa muun muassa näyttö, akku, kamerayksikkö, emolevy ja mikrofoni-latausliitinmoduuli. Tarvittaessa varaosia voi tilata valmistajalta. Komponenttien vaihdettavuuden ansiosta puhelimen laitteistoa voi tietyin rajoituksin päivittää paremmaksi.


title: Fairphone 2

text: Fairphone 2:n takakuori on pehmeää, läpinäkyvää muovia. Lokakuussa 2016 Fairphone 2 sai uusia, aiempaa ohuempia ja värikkäämpiä, vaihtoehtoja takakuoriksi.


title: Fairphone 2

text: Fairphone 2:n oikeassa kyljessä on käynnistys- ja kamerapainikkeet. Vasemmassa kyljessä on äänenvoimakkuuspainikkeet. Puhelimen yläreunassa on 3,5 millimetrin kuulokeliitäntä ja alareunassa micro-USB-latausliitäntä. MicroSD-muistikortteja tukeva muistikorttipaikka on takakuoren alla. Fairphone 2:ssa on kaksi SIM-korttipaikkaa.


title: Fairphone 2

text: Fairphone 2:ssa on viiden tuuman LCD-näyttö, joka on kestävää Gorilla Glass 3 -lasia. Näytön tarkkuus on 1 920 × 1 080 pikseliä ja pikselitiheys 446 pikseliä tuumaa kohden.


title: Fairphone 2

text: Fairphone 2:ssa on neliytiminen 2,26 gigahertsin taajuudella toimiva Qualcomm Snapdragon 801 -järjestelmäpiiri. Siinä on kaksi gigatavua keskusmuistia ja 32 gigatavua sisäistä tallennustilaa. Puhelimessa on microSD-muistikorttipaikka. Fairphone 2:ssa on vaihdettava 2 420 milliampeeritunnin litiumioniakku. Fairphone 2:ssa on kahdeksan megapikselin takakamera ja kahden megapikselin etukamera.


title: Fairphone 2

text: Fairphone 2:n oletuskäyttöjärjestelmä on Android 5.1, johon Fairphone on tehnyt pieniä muutoksia. Fairphone 2:n on tarkoitus tukea myös Sailfish OS -käyttöjärjestelmää.


title: Fairphone 2

text: Fairphone 2 julkaistiin lokakuussa 2015. Sen ennakkomyynti alkoi kuitenkin jo heinäkuussa 2015. Ensimmäiset tuhat laitetta toimitettiin joulukuussa 2015. Toinen erä laitteita toimitettiin tammikuussa 2016. Fairphone 2 tuli Suomessa myyntiin 31. tammikuuta 2016. Laitteen ohjevähittäishinta maailmalla oli 525 euroa, mutta Suomessa sitä myytiin 535 eurolla. Joulukuussa 2016 Fairphone 2:ta oli myyty 45 000 kappaletta.


title: Fairphone 2

text: Fairphone 2:n myyntipakkauksessa on puhelimen lisäksi akku, takakuori ja käyttöohjeet.


title: Fairphone 2

text: SuomiMobiilin arvostelija Eero Salminen piti Fairphone 2 -puhelinta hinta-laatusuhteeltaan huonona, mutta hyvänä valintana eettisyyttä arvostavalle kuluttajalle. Hän kritisoi puhelinta tylsästä muotoilusta, paksuudesta ja ohjelmisto-ongelmista. Salmisen mukaan laite on teknisten ominaisuuksien ja kameran suhteen keskitasoa, mutta riittävän hyvä normaalikäyttöön.


title: Fairphone 2

text: Tietoteknisten laitteiden korjattavuutta arvioiva iFixit antoi Fairphone 2:lle täydet kymmenen pistettä.


title: Pyreneiden niemimaan sota

text: Pyreneiden niemimaan sota (, Espanjan itsenäisyyssota) oli sotilaallinen selkkaus Napoleonin Ranskan sekä Espanjan, Britannian ja Portugalin liiton välillä Pyreneiden niemimaan hallinnasta. Sitä pidetään yhtenä ensimmäisistä itsenäisyyssodista, ja se on merkityksellinen laajamittaisen sissisodan käytänteiden muodostumiselle.


title: Pyreneiden niemimaan sota

text: Ranska ja Espanja olivat 1700-luvun lopussa liittolaisia. Espanjan pääministeri Manuel de Godoy oli tosin 1792–1795 vienyt maansa kolmanteen liittokuntaan ja sen mukana sotaan Ranskaa vastaan, mutta sen jälkeen maiden suhteet paranivat. Tästä todisteina olivat Aranjuezin sopimus 1801, sotilasliitto 1801, Amiensin rauha 1802 ja Fontainebleaun sopimus 1807, jossa maat sopivat hyökkäävänsä yhdessä Portugaliin. Ranskalainen kenraali Junot vei 20 000 miehen joukkonsa Lissaboniin marraskuun 1807 lopussa, jolloin Portugalin kuningasperhe pakeni Brasiliaan.


title: Pyreneiden niemimaan sota

text: Ranskalaisjoukkoja tuli yhä lisää, ja sopimuksen mukaisesti ne kulkivat Espanjan läpi. Godoyn politiikka synnytti kuitenkin vastustusta Espanjan hovissa, ja kruununprinssi Ferdinand VII teki maaliskuussa 1808 palatsivallankaappauksen. Ranska ryhtyi asiassa sovittelijaksi: ensiksi Ferdinand pakotettiin luopumaan kruunusta ja toiseksi Kaarle pakotettiin luovuttamaan kruununsa Napoleonille. Kuninkaaksi tuli 6. kesäkuuta 1808 Napoleonin veli Joosef.


title: Pyreneiden niemimaan sota

text: Madridissa puhkesi Ranskan-vastainen kapina 2. toukokuuta 1808. Ranska vastasi siihen teloittamalla satoja kapinallisia. Tämä johti kansannousun laajenemiseen. Espanjan armeijan jäänteet aloittivat sodan ranskalaisia vastaan, ja mukaan liittyi suuri määrä siviilejä. Vapaaehtoiset organisoituivat paikallisiksi kapinajuntta-nimisiksi ryhmiksi, jotka tekivät yllätyshyökkäyksiä ranskalaisten kuljetuksia ja pikku varuskuntia vastaan. Britannia sekaantui tilanteeseen, ja heinäkuussa 1808 alueelle tuli 35 000 brittisotilasta Arthur Wellesley Wellingtonin komennossa.


title: Pyreneiden niemimaan sota

text: Sekä Espanjan että Portugalin paikalliset armeijat löivät Ranskan joukot. Vuoden 1808 heinäkuussa 17 000 ranskalaista valiosotilasta antautui Andalusian Bailénissa ja elokuussa 9 000 miestä Portugalin Sintrassa. Napoleon teki kuitenkin diplomaattisen operaation, jolla hän saattoi säilyttää asemansa: lokakuun 1808 Erfurtin kokouksessa hän kasvatti “kuninkaiden katsomon” edessä luottamusta Ranskan politiikkaan. Tämän jälkeen hän toi Espanjaan 200 000 miehen armeijan. Hän valloitti Madridin joulukuussa ja löi brittiarmeijan 16. tammikuuta 1809 Galician La Coruñassa. Tämän jälkeen hän veti joukkojaan pois Espanjasta muihin operaatioihinsa. Tilanne oli kuitenkin edelleen Napoleonin kannalta vaarallinen, koska kansa oli valmis kapinoimaan.


title: Pyreneiden niemimaan sota

text: Wellingtonin brittijoukot alkoivat vuonna 1813 saada yliotteen Ranskan joukoista. Tammikuussa Wellington valtasi Madridin ja karkotti Napoleonin nimittämän kuninkaan Joosefin. Ratkaisutaistelu käytiin 21. kesäkuuta 1813 Vitoriassa. Brittien, espanjalaisten ja portugalilaisten joukot voittivat ylivoimaisesti. Sota niemimaalla päättyi Napoleonin tappioon kuudetta liittokuntaa vastaan. Brittijoukot jatkoivat tosin sotaa tunkeutumalla Ranskan alueelle.


title: Neerja

text: Neerja on intialainen hindinkielinen elämäkerrallinen jännityselokuva, jonka on ohjannut Ram Madhvani. Lentoemäntä Neerja Bhanotista ja Pan Amin lennon 73 kaappauksesta kertova elokuva sai ensi-iltansa 19. helmikuuta 2016. Neerja Bhanotia elokuvassa esittää Sonam Kapoor. Muissa päärooleissa ovat Shabana Azmi, Yogendra Tiku, Shekhar Ravjiani, Kavi Shastri ja Sadh Orhan.


title: Neerja

text: "Neerja" voitti vuonna 2016 kuusi Filmfare-palkintoa, muun muassa kriitikoiden palkinnon parhaasta elokuvasta ja naispääosasta (Kapoor) sekä parhaan naissivuosan palkinnon (Azmi).